Τα φουτουριστικά κοστούμια του Gareth Pugh στην εικονική «Αντιγόνη» - Futurology\nΑμαζόνιος: Διαδηλωτές στις ευρωπαϊκές πόλεις για τη διάσωση «του πνεύμονα του…\nΜια «αγιογραφία» για τον Τραμπ, και τα memes στο Διαδίκτυο\nΤα φουτουριστικά κοστούμια του Gareth Pugh στην εικονική «Αντιγόνη»\nΟ Gareth Pugh ξεκίνησε τη σταδιοδρομία του από το σχεδιασμό ενδυμάτων ως έφηβος για το Εθνικό Θέατρο Νέων και τελικά ως ασκούμενος δίπλα στον Ρικ Όουενς. Παρουσίασε την πρώτη του συλλογή σε επίδειξη το 2006, αλλά έχει επίσης μια επιτυχημένη καριέρα σχεδιάζοντας για καλλιτέχνες όπως η Lady Gaga, η Róisín Murphy και η Beyoncé, καθώς και το μπαλέτο Carbon Life, το οποίο παρουσιάστηκε στο Royal Opera House το 2012 και για την όπερα Eliogabalo, η οποία ανέβηκε στο Palais Garnier στο Παρίσι το 2016.\nΦέτος, ανέλαβε μία ακόμη θεατρική πρόκληση, δημιούργησε τα κοστούμια για την φουτουριστική έκδοση της όπερας «Antigona» (Αντιγόνη) του Tommaso Traetta. Ο Αυστριακός θεατρικός σκηνοθέτης Stephan Mueller ζήτησε από την υποψήφια για βραβείο Τέρνερ εικαστική καλλιτέχνη από την Πολωνία, Goshka Macuga και τον Βρετανό σχεδιαστή να συνεργαστούν για την sci-fi έκδοση τού κλασικού έργου που παρουσιάστηκε στο πλαίσιο της Έκθεσης Τέχνης Documenta στο Κάσελ της Γερμανίας το περασμένο Σάββατο .\nΟ Βρετανός σχεδιαστής μόδας όχι μόνο δημιούργησε τα κοστούμια, αλλά και αποφάσισε να τα παρουσιάσει σε 360-degree ψηφιακό format σε συνεργασία με το στούντιο ψηφιακής τέχνης με έδρα το Λονδίνο , Werkflow. Το Werkflow, ανασχεδίασε τις δημιουργίες του Gareth Pugh πάνω σε ψηφιακούς χαρακτήρες βίντεο παιχνιδιών. Κάθε θεατής μπορεί να δει τις δημιουργίες από οποιαδήποτε πλευρά μέσα από βίντεο εικονικής πραγματικότητας που προβάλλονται στην ιστοσελίδα του Werkflow.\n«Ραγίζει η καρδιά μου όταν οι άνθρωποι λένε πόσο σημαντικό είναι το Instagram για το σχεδιαστικό έργο τους» δήλωσε ο Pugh. «Οι σχεδιαστές προσεγγίζουν τώρα τον σχεδιασμό σε μια πολύ 2D μορφή, αλλά αυτός είναι ο κόσμος στον οποίο ζούμε – η πλειοψηφία των ανθρώπων που βλέπουν τα έργα σας τα βλέπουν σε οθόνη ή τηλέφωνο. Με αυτό το project προσπαθούμε να ξεφύγουμε από αυτό το αρχαϊκό σύστημα. Να μεταφέρουμε εικόνες μόδας. Πρέπει να υπάρχει κάποια κίνηση» ανέφερε.\nΉταν μια εκπληκτική εμπειρία η συνεργασία με την Goshka. Η τελική εμφάνιση είναι αρκετά σκληρή και αυστηρή – αλλά το κάναμε με χιούμορ και επίσης με μία ματιά προς την ποπ εικονογραφία, σημείωσε ο Βρετανός σχεδιαστής μόδας.\nΉταν μία τολμηρή κίνηση: πήραμε κάτι αναχρονιστικό, όπως μια μπαρόκ όπερα και το ανασχηματίσαμε σε ένα λιτό, φουτουριστικό σκηνικό, τόνισε.\nΜε τη διαδραστική παρουσίαση, οι θεατές οδηγούνται σε τέσσερις διαφορετικές «πράξεις» της Αντιγόνης. Τα κοστούμια μοιάζουν με κλουβιά που περικλείουν τα σώματα των χαρακτήρων. Οι θεατές μπορούν να εξερευνήσουν τους χαρακτήρες και τα κοστούμια τους σε 360 μοίρες με κύλιση, κλικ και ζουμ.Αναφερόμενος στη συνεργασία με το Werkflow, ο Pugh δήλωσε στο 10magazine ότι γνώριζε τους ανθρώπους τού στούντιο, καθώς εργάζονται στο ίδιο κτίριο, στο Somerset House Studios.\n«Η Όπερα συχνά θεωρείται ως σχετικά απόμακρη μορφή τέχνης. Είναι υψηλή κουλτούρα. Είναι ψυχρή και απρόσιτη – ιδιαίτερα μια μπαρόκ όπερα όπως η Antigona. Ωστόσο, η ιδέα τής χρήσης τής σύγχρονης τεχνολογίας για να επαναπροσδιοριστεί η αφήγηση και να γίνει διαδραστική – φάνηκε μία ισχυρή πρόταση. Ένα μέρος, στο οποίο η πολιτιστική μας κληρονομιά και το ψηφιακό μέλλον θα μπορούσαν να συναντηθούν, υπογράμμισε ο Βρετανός σχεδιαστής μόδας.\nPrevious articleBots που διαπραγματεύονται αναπτύσσει το Facebook\nNext articleΟι αριστερόχειρες καλύτεροι στα υψηλά μαθηματικά\nAirbnb: H βραδιά με τις 4 εκατομμύρια διανυκτερεύσεις\nΑμαζόνιος: Διαδηλωτές στις ευρωπαϊκές πόλεις για τη διάσωση «του πνεύμονα του...


ΚΛΕΙΣΤΑ ΣΧΟΛΕΙΑ- Κορωνοϊός: Τρίτη δόση εμβολίου - ΕΚΚΛΗΣΙΑ ONLINE\nΚΛΕΙΣΤΑ ΣΧΟΛΕΙΑ- Κορωνοϊός: Τρίτη δόση εμβολίου\nΔευτέρα, 08 Νοεμβρίου 2021 22:35\nΑρχική » ΝΕΑ » ΚΛΕΙΣΤΑ ΣΧΟΛΕΙΑ- Κορωνοϊός: Τρίτη δόση εμβολίου\nΜε την εμφάνιση των μεταλλάξεων και ιδίως της Δέλτα, ο στόχος για το τείχος ανοσίας έγινε διπλός και, πέρα από επιπλέον «ύψος» χάρη στους νέους εμβολιασμούς, χρειάζεται ενίσχυση με την τρίτη δόση που έχει αποδειχθεί αποτελεσματική έναντι της σοβαρής λοίμωξης και του θανάτου. Έτσι θα ανακοπεί η ορμητικότητα του ιού που σήμερα αποτυπώνεται στους 65 νέους θανάτους, τους 477 διασωληνωμένους ασθενείς και τους 3.500 ακόμα που νοσηλεύονται στα νοσοκομεία της χώρας.\nΗ πανδημία αυξάνει ρυθμούς, με τα νέα κρούσματα κορωνοϊού να σπάνε σήμερα το φράγμα των 7.000. Ειδικότερα, τα 7.335 που ανακοίνωσε σήμερα ο Εθνικός Οργανισμός Δημόσιας Υγείας (ΕΟΔΥ) προέκυψαν κατόπιν 114.388 τεστ, σημαντικά λιγότερων από τα 263.150 της Παρασκευής 5 Νοεμβρίου, οπότε είχε καταγραφεί το ρεκόρ διασποράς με 6.909 νέες λοιμώξεις.\nΠαράλληλα, ρυθμούς αυξάνουν και τα ραντεβού πρώτης και τρίτης δόσης με τα εμβόλια κατά της COVID-19, με τα μέτρα για τους ανεμβολίαστους και την «έκρηξη» της πανδημίας να ωθούν τους πολίτες προς στα εμβολιαστικά κέντρα. Σύμφωνα με τον Γενικό Γραμματέα Πρωτοβάθμιας Φροντίδας Υγείας, κ. Μάριο Θεμιστοκλέους, τα ραντεβού πρώτης δόσης αυξήθηκαν κατά 185% συγκριτικά με την περασμένη εβδομάδα και κατά 200% τα ραντεβού αναμνηστικής.\n«Καμπανάκι» για ανεμβολίαστες εγκύους\nΕπτά στους δέκα (71,4%) που θα μπορούσαν να εμβολιαστούν το έχουν πράξει, σύμφωνα με τα στοιχεία που ανακοίνωσε ο κ. Θεμιστοκλέους. Οι κίνδυνοι από μια πιθανή λοίμωξη με κορωνοϊό θα παραμείνουν πολλαπλάσιοι για όσους επιλέγουν να μην εμβολιαστούν αλλά δεν θα περιοριστούν εκεί.\n«Μεταξύ των ανεμβολίαστων περιλαμβάνεται και ένας μεγάλος αριθμός εγκύων γυναικών, γυναικών αναπαραγωγικής ηλικίας, που λόγω πλημμελούς, ίσως, πληροφόρησης, ακόμη και από τους γιατρούς τους, εκθέτουν τον εαυτό τους σε κίνδυνο. Όχι όμως μόνο τον εαυτό τους, αλλά και το κυοφορούμενο παιδί τους», επεσήμανε η Πρόεδρος της Εθνικής Επιτροπής Εμβολιασμών , κυρία Μαρία Θεοδωρίδου.\n6 μήνες πριν ΝΕΑΚΛΕΙΣΤΑ ΣΧΟΛΕΙΑ\nΠανηγύρισε ο Ιερός Ναός Παμμεγίστων Ταξιαρχών στην ΕρέτριαΟ Άγιος Νεκτάριος Μητροπολίτης Πενταπόλεως Αιγύπτου εορτάζει στις 9 Νοεμβρίου\nΑΙΤΗΣΗ ΕΓΓΡΑΦΗΣ: Νηπιαγωγείο, δημοτικά σχολεία – Ειδήσεις Πανελλήνιες 2020\nΑΙΤΗΣΗ ΕΓΓΡΑΦΗΣ: Την Ηλεκτρονική Αίτηση Εγγραφής θα υποβάλλει ο γονέας/κηδεμόνας για το Νηπιαγωγείο που ανήκει,\nβάσει της διεύθυνσης κατοικίας του σύμφωνα με τα όρια της σχολικής περιφέρειας του Νηπιαγωγείου, μέσω της ηλεκτρονικής πλατφόρμας του Υπουργείου Ψηφιακής Διακυβέρνησης στην ηλεκτρονική διεύθυνση: https://proti-eggrafi.services.gov.gr/.\nΣχολεία σελφ τεστ μαθητές: Στάση εργασίας ΟΛΜΕ- Συντάξεις Φεβρουαρίου 2022


9η η Εθνική, 4ος στους Νέους ο Μαυρικάκης - Hellenic Cycling\nHome › ΑΠΟΤΕΛΕΣΜΑΤΑ ΑΓΩΝΩΝ › 9η η Εθνική, 4ος στους Νέους ο Μαυρικάκης\n9η η Εθνική, 4ος στους Νέους ο Μαυρικάκης\nΜαζικός ο τερματισμός και στο 3ο ετάπ του Tour of Bihor, στην Ρουμανία.\nΦινάλε στο ποδηλατικό Tour of Bihor που έγινε στην Ρουμανία, με την Εθνική μας ομάδα δρόμου να καταλαμβάνει την 9η θέση.\nΣτο 3ο και τελευταίο ετάπ, απόστασης 181 χλμ., με αφετηρία και τερματισμό την Οράντεα, όλοι οι ποδηλάτες τερμάτισαν μαζί με τον Παναγιώτη Χατζάκη να έχει το καλύτερο ελληνικό πλασάρισμα, παίρνοντας την 17η θέση και ακολούθησαν ο Γιάννης Ηλιάδης (25ος), ο Παναγιώτης Χριστόπουλος (59ος), ο Πολυχρόνης Τζωρτζάκης (73ος), ο Γιώργος Νείλας (81ος) και ο Μιχάλης Μαυρικάκης (97ος).\nΟ Μιχάλης Μαυρικάκης ολοκλήρωσε την διοργάνωση στην 23η θέση της Γενικής (και 4ος στους Νέους), ενώ οι θέσεις των άλλων αθλητών μας ήταν: 33. Γιώργος Νείλας, 49. Παναγιώτης Χριστόπουλος, 66. Παναγιώτης Χατζάκης, 70. Γιάννης Ηλιάδης, 79. Πολυχρόνης Τζωρτζάκης.\n«Είμαστε ευχαριστημένοι σε γενικές γραμμές από την απόδοση των αθλητών μας και από την συνεργασία που είχαν μεταξύ τους. Ήταν ένας ιδιαίτερα δυνατός Γύρος», δήλωσε το τεχνικό τιμ ο Μιχάλης Φαραντάκης, Φώτης Ζέγκλης.\nΤον Γύρο κέρδισε ο κολομβιανός ποδηλάτης της ιταλικής Pro Continetal ομάδας Androni Giocattoli ο Bernal Egan. Το Tour of Bihor ήταν μια πολύ δυνατή και δύσκολη διοργάνωση στην οποία μετείχαν 144 ποδηλάτες, από 23 ομάδες, 1 Pro Continental, 9 Continental, Club και Εθνικές Ομάδες.\n«Χρυσός» ο Αντωνιάδης, «αργυρή» η Φασόη\n75ος ο Αντωνιάδης, 99ος ο Ηλίας\nΚ. Γκάτζιος: «Έτοιμοι να υποδεχθούμε, τους 184 κορυφαίους Masters»


· Η δραστηριότητα της εποχικής γρίπης εμφανίζεται στα μέσα φθινοπώρου, αυξάνεται κατά τον Ιανουάριο και κορυφώνεται Φεβρουάριο – Μάρτιο.\n· Η γρίπη είναι λοίμωξη του αναπνευστικού και μεταδίδεται εύκολα, κυρίως με το βήχα και το φτέρνισμα, μέσω των σταγονιδίων.\n· Εκδηλώνεται με πυρετό, ρίγος, καταρροή, πονόλαιμο, βήχα, μυαλγίες, πονοκέφαλο και αίσθημα κόπωσης (πιο σπάνια παρατηρούνται έμετοι ή/και διάρροιες). Η διάρκεια της νόσησης είναι περίπου μία (1) εβδομάδα κατά την οποία πρέπει να παραμένουμε κατ’ οίκον.\n· Ο έγκαιρος εμβολιασμός είναι ο αποτελεσματικότερος τρόπος πρόληψης. Διενεργείται σε παιδιά και σε ενήλικες κατόπιν ιατρικής σύστασης και εφόσον συντρέχουν λόγοι υγείας, που το συνιστούν.\n· Η λήψη ατομικών και ομαδικών μέτρων υγιεινής είναι απαραίτητη για την προστασία από την γρίπη, τον περιορισμό της και για την εξάπλωσή της.\n· Όταν βήχουμε ή φτερνιζόμαστε καλύπτουμε το πρόσωπο με χαρτομάντιλο μιας χρήσης ή φτερνιζόμαστε στο εσωτερικό του αγκώνα μας. Ακολούθως, πετάμε το χαρτομάντιλο στα σκουπίδια και πλένουμε τα χέρια μας. Αποφεύγουμε την επαφή με το στόμα, τη μύτη και τα μάτια.\n· Πλένουμε τακτικά τα χέρια μας με νερό και με σαπούνι.\n· Αποφεύγουμε γενικότερα συνωστισμό και συγχρωτισμό σε κλειστούς χώρους.\n· Μεριμνούμε για τακτικό αερισμό των κλειστών χώρων και για τον σχολαστικό καθαρισμό τους.\n· Απαραίτητη η αποχή των μαθητών από τα μαθήματά τους και των εργαζομένων από την εργασίας τους όταν εμφανίζουν κάποιο από τα συμπτώματα της γρίπης τόσο για τη δική τους προστασία όσο και για περιορισμό μετάδοσης της νόσου.


Η καθιστική ζωή και το περπάτημα επηρεάζουν τη μνήμη μας με διαφορετικό τρόπο - Radiohellas.gr\nΑρχική ΚΟΙΝΩΝΙΑ Η καθιστική ζωή και το περπάτημα επηρεάζουν τη μνήμη μας με διαφορετικό...\nΠολλές έρευνες έχουν υποστηρίξει ότι ένα επίπεδο άσκησης είναι ευεργετικό όσον αφορά στην προστασία των γνωστικών λειτουργιών και ότι η καθιστική ζωή θα επηρεάζει αρνητικά τον εγκέφαλό μας. Πρόσφατη μελέτη μάλιστα υποστήριξε ότι 4.000 βήματα την ημέρα μπορούν να ενισχύσουν τη γνωστική λειτουργία σε ενήλικες μέσης ηλικίας.\nΜια άλλη πρόσφατη έρευνα επιβεβαίωσε αυτά τα ευρήματα από την αντίθετη πλευρά, εξηγώντας ότι η συνεχής καθιστική ζωή βλάπτει τον κροταφικό λοβό, μια περιοχή του εγκεφάλου που παίζει βασικό ρόλο στην επεξεργασία των αναμνήσεων και της γλώσσας.\nΤώρα, τρεις ερευνητές από το Πανεπιστήμιο του Μόναχο στη Γερμανία βρήκαν νέα δεδομένα που υποδεικνύουν ότι η αεροβική άσκηση προστατεύει τον εγκέφαλο. Επιπλέον, η νέα τους μελέτη δείχνει πώς η καθιστική ζωή και το περπάτημα επηρεάζουν την οπτική εργασιακή μνήμη, την ικανότητα δηλαδή του εγκεφάλου να αποθηκεύει οπτικές πληροφορίες αυθόρμητα για μελλοντική χρήση. Τα αποτελέσματα της έρευνας βρίσκονται δημοσιευμένα στην British Journal of Psychology.\nΜέτρια δραστηριότητα και ακινησία\n«Η έντονη αεροβική άσκηση έχει αποδειχθεί πως επηρεάζει την γνωστική απόδοση τόσο κατά τη διάρκεια, όσο και μετά την άσκηση», γράφουν οι επιστήμονες. Όμως, η επίδραση στην εκτελεστική επίδοση κατά τη διάρκεια της οξείας άσκησης είναι λιγότερο ξεκάθαρη, με πολλούς ερευνητές να παρέχουν αντικρουόμενη θεωρία και αποτελέσματα όσον αφορά στην κατεύθυνση των επιδράσεων.\nΓι’ αυτό το λόγο, αποφάσισαν να χρησιμοποιήσουν ηλεκτροεγκεφαλογράφημα – μια τεχνική που επιτρέπει στους ερευνητές να ελέγξουν την εγκεφαλική δραστηριότητα, καταγράφοντας τις ηλεκτρικές ώσεις – ώστε να αξιολογήσουν την επίδοση των συμμετεχόντων σε εργασίες οπτικής μνήμης όσο βρίσκονται σε παθητική στάση ή όσο είναι σωματικά δραστήριοι.\nΗ ομάδα χρειάστηκε 24 συμμετέχοντες, τους οποίους εξέτασε καθώς εκτελούσαν κάποια εργασία μνήμης σε διαφορετικές συνθήκες: ενώ κάθονταν, ενώ ποδηλατούσαν, ενώ στέκονταν σε έναν διάδρομο και ενώ περπατούσαν σε αυτόν. Τα αποτελέσματα έδειξαν ότι η οπτική εργασιακή μνήμη των συμμετεχόντων φάνηκε να λειτουργεί καλύτερα, όταν ποδηλατούσαν ή περπατούσαν, παρά όταν κάθονταν ή στέκονταν όρθιοι. Επιπροσθέτως, όσον αφορά στη στάση του σώματος, οι ερευνητές παρατήρησαν ότι η όρθια στάση βοηθούσε στη μείωση των λαθών καθώς οι συμμετέχοντες εκτελούσαν την εργασία.\nΤι συμβαίνει ακριβώς στον εγκέφαλο;\nΜε βάση τις μετρήσεις του ηλεκτροεγκεφαλογραφήματος, όπως επίσης και την επίδοση των συμμετεχόντων σε εργασίες οπτικής εργασιακής μνήμης, οι συμμετέχοντες υποδεικνύουν ότι οι εγκεφαλικές περιοχές που ενισχύονται κατά τη διάρκεια της αεροβικής άσκησης είναι το μετωποβρεγματικό δίκτυο (το κέντρο προσοχής του εγκεφάλου) και ο ραχιοπλευρικός προμετωπιαίος φλοιός (περιοχή κλειδί στην εργασιακή μνήμη και στην επιλεκτική προσοχή).\nΕν συντομία, τα εγκεφαλικά δίκτυα εκτελεστικών λειτουργιών φαίνεται να ωφελούνται περισσότερο κατά τη διάρκεια και όχι αμέσως μετά την αεροβική άσκηση. Αυτό, ισχυρίζεται η ομάδα, έρχεται σε αντίθεση με τα υπάρχοντα μοντέλα, τα οποία έχουν συμπεράνει ότι «η άσκηση μειώνει τη λειτουργία του προμετωπιαίου φλοιού λόγω των περιορισμένων πόρων ενέργειας. Έτσι λοιπόν, αν και η σύγχρονη κοινωνία λειτουργεί πλέον κυρίως μέσω της καθιστικής ζωής, ο εγκέφαλός μας μπορεί παρ’ όλα αυτά να λειτουργεί καλύτερα, όσο το σώμα μας είναι δραστήριο.\nΠροηγούμενο άρθροΟι διαδηλωτές ζήτησαν δικαιοσύνη παραμονή της έναρξης της δίκης για την υπόθεση του Τζορτζ Φλόιντ\nΥπουργείο Παιδείας: Στη Βουλή τροπολογία για μεταθέσεις εκπαιδευτικών, ΙΕΚ και Τέμενος


Νίκη των καθαριστριών στα λεωφορεία της ΟΣΥ! | Ξεκίνημα\nΕργαζόμενοιΚαθημερινά2016Τεύχος 433, 9-23 Ιούνη\nΝίκη των καθαριστριών στα λεωφορεία της ΟΣΥ!\nΤων Αποστόλη Κασιμέρη και Ελένη Μήτσου\nΜετά από 15 μέρες απεργία, 8 μέρες επίσχεση εργασίας και μια σειρά κινητοποιήσεις (στα γραφεία της εργολαβικής Λινκ Απ, της διοίκησης της Ο.ΣΥ., του Υπουργείου Μεταφορών κ.α.) την Παρασκευή 3/6, οι καθαρίστριες των λεωφορείων της Ο.ΣΥ. πληρώθηκαν ένα σημαντικό μέρος των χρεών του εργολάβου προς αυτές, ενώ υπάρχει δέσμευση για πλήρη εξόφληση όλων των χρεών από την Ο.ΣΥ.\nΌταν άρχισαν να μπαίνουν χρήματα στους λογαριασμούς των καθαριστριών, εργαζόμενες προχώρησαν σε συνέλευση, κατά την οποία αποφάσισαν την αναστολή της επίσχεσης εργασίας και την επιστροφή τους στη δουλειά.\nΟι καθαρίστριες ήταν απλήρωτες 3-5 μήνες (ανάλογα με το αμαξοστάσιο). Ο δε μισθός που τους έδινε ο εργολάβος ήταν μόλις 450 ευρώ το μήνα, αντί για τουλάχιστον 680 ευρώ που είναι ο νόμιμος μισθός για 6ωρη, νυχτερινή εργασία (συμπεριλαμβανομένων Κυριακών κ.α.).\nΗ Ο.ΣΥ. μετά από την πίεση των καθαριστριών παρακράτησε το «εργολαβικό αντάλλαγμα», τα χρήματα δηλαδή που θα έπαιρνε ο εργολάβος από την Ο.ΣΥ. ως αμοιβή για την καθαριότητα των λεωφορείων, για τους μήνες Μάρτη και Απρίλη.\nΠώς η Λινκ Απ εκχώρησε το εργολαβικό αντάλλαγμα στην ΟΣΥ\nΜετά από 15 μέρες απεργίας των καθαριστριών σε 4 αμαξοστάσια (Ελληνικό, Βοτανικός, Λιόσια και Ανθούσα) η Λινκ Απ εκχώρησε στην Ο.ΣΥ. το «εργολαβικό αντάλλαγμα» των μηνών Μαρτίου και Απριλίου 2016 (συνολικά 274.606 ευρώ) για να αναλάβει η Ο.ΣΥ. να πληρώσει με αυτά τα χρήματα τα χρέη της Λινκ Απ προς τις καθαρίστριες.\nΜε παρέμβαση των καθαριστριών στη συμφωνία αυτή συμπληρώθηκε ότι αν το εργολαβικό αντάλλαγμα των μηνών Μαρτίου και Απριλίου δεν επαρκεί, η Λινκ Απ δεσμεύεται για εκχώρηση στην Ο.ΣΥ. και των επόμενων «εργολαβικών ανταλλαγμάτων», μέχρι να εξοφληθούν όλα τα χρέη προς τις καθαρίστριες, όπως αυτά υπολογιστούν από τον έλεγχο που διενεργεί η επιθεώρηση εργασίας στην Λινκ Απ. \nΠροσπάθεια εξαπάτησης των καθαριστριών\nΓια να μπει σε εφαρμογή αυτή η συμφωνία όμως χρειάστηκε οι καθαρίστριες να ξαναμπούν σε κινητοποιήσεις, καθώς αποκαλύφθηκε πως η Λινκ Απ είχε πάρει από την Τράπεζα Πειραιώς ένα δάνειο 2,3 εκ ευρώ και είχε βάλει «υποθήκη» το «εργολαβικό αντάλλαγμα» που εισέπραττε κάθε μήνα από την Ο.ΣΥ. Είχε βάλει δηλαδή ενέχυρο τα χρήματα για τους μισθούς, το ΙΚΑ, κλπ των καθαριστριών! Επιπλέον αποκαλύφθηκε πως η Λινκ Απ δεν είχε ούτε ασφαλιστική ούτε φορολογική ενημερότητα.\nΟι καθαρίστριες ένιωσαν εξαπατημένες, τόσο από την Λινκ Απ, όσο και από την Διοίκηση της Ο.ΣΥ. η οποία όφειλε να γνωρίζει ότι το εργολαβικό αντάλλαγμα ήταν «υποθηκευμένο»… \nΈτσι, μετά και από μια άκαρπη συνάντηση με τη Διοίκηση της Ο.ΣΥ., οι εργάτριες ξαναπήραν το δρόμο του αγώνα και προχώρησαν σε επίσχεση εργασίας. \nΣτην επίσχεση εργασία που κράτησε 8 μέρες προσχώρησαν και οι καθαρίστριες των υπόλοιπων αμαξοστασίων (Πέτρου Ράλλη, Πειραιά, Μπραχάμι). \nΜε τη συμμετοχή στον αγώνα των καθαριστριών και των 7 αμαξοστασίων της Ο.ΣΥ., με τις καθαρίστριες να προχωρούν σε παραστάσεις διαμαρτυρίας έξω από υπουργεία, στα γραφεία της Ο.ΣΥ. κλπ αλλά και με τη δημοσιότητα που πήρε ο αγώνας τους, ο οποίος προβλήθηκε σε μια σειρά κανάλια, εφημερίδες κοκ, ο εργολάβος αναγκάστηκε να άρει τη ενεχυρίαση του εργολαβικού ανταλλάγματος και να πληρώσει ΙΚΑ και εφορεία ώστε να προσκομίσει στην Ο.ΣΥ. ασφαλιστική και φορολογική ενημερότητα για να μπορέσουν οι καθαρίστριες να πληρωθούν.\nΜια πολύ σκληρή μάχη για το αυτονόητο\nΟι καθαρίστριες χρειάστηκε να δώσουν μια πολύ σκληρή και μακρόχρονη μάχη για το πιο αυτονόητο δικαίωμά τους: να πληρωθούν για τη δουλειά τους!\nΑπέναντί τους είχαν όχι μόνο τον εργολάβο, αλλά και την Διοίκηση της Ο.ΣΥ. που αρνούνταν προκλητικά να αναλάβει τις ευθύνες της, να ελέγξει τον εργολάβο (π.χ. αν πληρώνει τις καθαρίστριες, αν δίνει νόμιμους μισθούς, αν έχει το σωστό αριθμό εργατριών σε κάθε αμαξοστάσιο και πολλά άλλα) και να βοηθήσει τις εργάτριες.\nΗ Ο.ΣΥ. θα μπορούσε να κηρύξει τον εργολάβο έκπτωτο λόγω των παραβάσεων της εργατικής νομοθεσίας που διέπραττε και να πληρώσει η ίδια τα χρέη του εργολάβου προς τις καθαρίστριες  χρησιμοποιώντας τις διατάξεις του νόμου 3863/2010.\nΕπίσης η Ο.ΣΥ. θα μπορούσε χρησιμοποιώντας το νόμο 4369/2016 να προχωρήσει σε απευθείας συμβάσεις με τις καθαρίστριες και να βάλει τέλος στο καθεστώς των εργολαβιών που εκμεταλλεύονται και εξαπατούν τους εργαζόμενους τους και το Δημόσιο.\nΑντί γι’ αυτά η Διοίκηση της Ο.ΣΥ. καλούσε τον εργολάβο να φέρει έγγραφα (ασφαλιστική ενημερότητα, φορολογική ενημερότητα, κλπ) και τις απλήρωτες καθαρίστριες να γυρίσουν πίσω στη δουλειά για να μην χαλάει η εικόνα της εταιρίας…\nΕίναι βέβαιο πως αν οι καθαρίστριες δεν ήταν αποφασισμένες και ανυποχώρητες δεν θα είχαν καταφέρει να πάρουν τα δεδουλευμένα τους τα οποία πρέπει να τονίσουμε, θα υπολογίζονται πλέον με βάση τη εθνική γενική συλλογική σύμβαση εργασίας και την εργατική νομοθεσία (περίπου 680 ευρώ το μήνα) και όχι με τις εργολαβικές αλχημίες (450 ευρώ).\nΟ αγώνας ξεκίνησε το Γενάρη\nΑξίζει επίσης να θυμίσουμε ότι ο αγώνας των καθαριστριών της Ο.ΣΥ. ξεκίνησε το Γενάρη με την «εξέγερση» των εργατριών από το αμαξοστάσιο του Ελληνικού, οι οποίες προχώρησαν σε 10ήμερη απεργία για να πάρουν τα δεδουλευμένα 3 μηνών και το δώρο Χριστουγέννων.\nΟ εργολάβος προσπάθησε να σπάσει την απεργία φέροντας καθαρίστριες από άλλα αμαξοστάσια, αστυνομία κοκ. Οι καθαρίστριες του Ελληνικού όμως δεν έκαναν πίσω και έτσι ο εργολάβος αναγκάστηκε να υποχωρήσει και να πληρώσει. \nΗ νίκη του Ελληνικού ενθάρρυνε τις καθαρίστριες από άλλα αμαξοστάσια να έρθουν σε επαφή και να μπουν και αυτές στον αγώνα. Έτσι το 1 αμαξοστάσιο έγινε 4 και τα 4 έγιναν 7.\nΗ τραγική στάση του ΚΚΕ\nΑπό το Γενάρη μέχρι σήμερα υπάρχουν εργαζόμενοι στην Ο.ΣΥ. που διαδίδουν πως οι καθαρίστριες έχασαν και πως θα απολυθούν όλες.\nΑυτή η πλήρης διαστρέβλωση της πραγματικότητας γίνεται από τις δυνάμεις του ΚΚΕ στα αμαξοστάσια και οφείλεται σ’ έναν και μόνο λόγο.\nΟι καθαρίστριες έκαναν το «τεράστιο λάθος» να μην γραφτούν στο σωματείο καθαριστριών που ελέγχει το ΠΑΜΕ (και ακόμα χειρότερα να απευθυνθούν στον υπογράφοντα Α.Κ. για βοήθεια και στήριξη). Οι υπογράφοντες ήταν από το πρώτο βράδυ στο πλευρό των καθαριστριών, ενώ μεγάλη στήριξη έδωσαν οι δυνάμεις της «Ανεξάρτητης Παρέμβασης» καθώς και του «Ξεκινήματος» μέσα και έξω από τα αμαξοστάσια.\nΣτην περιφρούρηση του αγώνα συμμετείχαν επίσης και άλλες οργανώσεις της εξωκοινοβουλευτικής αριστεράς και του αναρχικού χώρου (ΑΡΚ, Ροσινάντε, Κόκκινη Γραμμή, Υπόστεγο, ΚΚΕ μλ, κ.α.), αλλά και ανένταχτοι αγωνιστές. Ωστόσο το ΠΑΜΕ από τη στιγμή που δεν μπόρεσε να καπελώσει τον αγώνα των καθαριστριών, πήγε στο άλλο άκρο και άρχισε να πετά λάσπη στον ανεμιστήρα.\nΟ αγώνας των καθαριστριών της Ο.ΣΥ. δεν τελείωσε. Επόμενοι στόχοι είναι\nη βελτίωση των συνθηκών εργασίας στα αμαξοστάσια και συγκεκριμένα η παροχή ατομικών μέσων προστασίας (γάντια, μάσκες, παπούτσια εργασίας κλπ), η παροχή επαρκών καθαριστικών μέσων (χλωρίνες, πανιά, σακούλες σκουπιδιών κλπ) αλλά, ιδιαίτερα και το\nνα μπει τέρμα στην ασυδοσία των προϊστάμενων και στην τρομοκρατία που σπέρνουν καθημερινά στις εργαζόμενες.\nη σύναψη συμβάσεων εργασίας με την Ο.ΣΥ. και ο τερματισμός του καθεστώτος των εργολαβιών στο χώρο της καθαριότητας στα μέσα μαζικής μεταφοράς.\nΤέλος, μόλις λήξει η απεργία των δικηγόρων (ή μόλις επιτραπεί από τον Δικηγορικό Σύλλογο) οι καθαρίστριες θα καταθέσουν στο αρμόδιο δικαστήριο τα χαρτιά για την νομιμοποίηση του σωματείου τους, το οποίο αυτή τη στιγμή αριθμεί γύρω στα 100 μέλη!\nΥ.Γ. Σημαντική συμβολή στον αγώνα των καθαριστριών είχε η πρώην συνάδελφος και νυν Ευρωβουλευτής Κ. Κούνεβα, με παρέμβαση της στη Διοίκηση της Ο.ΣΥ., στο Υπουργείο Μεταφορών, επίσκεψη σε αμαξοστάσιο της Ο.ΣΥ. και άλλες ενέργειες, όπως η πρωτοβουλία για τη δημιουργία ταμείου οικονομικής στήριξης των καθαριστριών της Ο.ΣΥ. κα. Επίσης το θέμα των καθαριστριών της Ο.ΣΥ. έθεσαν με επερώτηση τους στη Βουλή 28 βουλευτές του ΣΥΡΙΖΑ, ενώ σημαντικό ρόλο έπαιξαν και οι επιστολές συνδικάτων από το εξωτερικό όπως το γερμανικό Verdi (με 2,2 εκατ. μέλη), 3 βουλευτών του σοσιαλιστικού κόμματος Ιρλανδίας (αδελφής οργάνωσης του «Ξ» στην Ιρλανδία). Τέλος σημαντικό ρόλο έπαιξαν και συνεχίζουν να παίζουν συγκεκριμένοι εργαζόμενοι – σε όλες τις βαθμίδες της ιεραρχίας – στην Επιθεώρηση Εργασίας, που, σε αντίθεση με άλλους, έδειξαν πραγματικό ενδιαφέρον και ζήλο για την δικαίωση των καθαριστριών.\n συγκεκριμένα το ποσό που μένει από το εργολαβικό αντάλλαγμα μετά την αφαίρεση των κρατήσεων υπέρ του Δημοσίου και την πληρωμή του ΙΚΑ.\n χρησιμοποιώντας τα χρήματα από τα εργολαβικά ανταλλάγματα που έχει παρακρατήσει καθώς και την εγγύηση που έχει καταθέσει ο εργολάβος όταν πήρε το έργο από την Ο.ΣΥ.\nΓια τους αναγνώστες μας που θέλουν να ενημερωθούν περισσότερο, να παρακολουθήσουν τους βασικούς σταθμούς και τη συνολική πορεία του αποφασιστικού αγώνα των καθαριστριών της ΟΣΥ, που ξεκίνησε στις 26 Γενάρη και τελείωσε στις 3 Ιούνη, παραθέτουμε τους παρακάτω συνδέσμους:\n2/2/2016: Οι καθαρίστριες των λεωφορείων της Ο.ΣΥ. καταγγέλλουμε https://net.xekinima.org/oi-katharistries-ton-leoforeion-tis-osy-kataggelloyme/\n5/2/2016: Πρώτη Νίκη για τις αγωνιζόμενες καθαρίστριες του Ελληνικού\n22/2/2016: ΣΕΡΚΑ – Οι καθαρίστριες στην Ο.ΣΥ. έχουν πια το δικό τους σωματείο…\n23/4/2016: Καθαρίστριες καταγγέλλουν «πιστολέρο» επιθεωρητή εργασίας\n26/4/2016: Τρίτη, 26/4: συνεχίζεται με επιτυχία η απεργία των καθαριστριών στην Ο.ΣΥ.\n11/5/2016: Δικαστήρια Ευελπίδων, αύριο 12/5, 13.00: Αλληλεγγύη στις καθαρίστριες ΟΣΥ\n14/5/2016: Νόμιμη η απεργία των καθαριστριών! Απορρίφθηκε η αγωγή του εργολάβου!\n16/5/2016: «Αγαπητοί επιβάτες…»\n19/5/2016: 14η μέρα απεργίας των καθαριστριών! Πρώτα σημάδια υποχώρησης από τον εργολάβο\n20/5/2016: Το θέμα των καθαριστριών στη Βουλή – επερώτηση 28 βουλευτών σε Κατρούγκαλο και Σπίρτζη\n27/5/2016: Ξανά σε επίσχεση εργασίας οι καθαρίστριες των λεωφορείων της ΟΣΥ!\n2/6/2016: Καθαρίστριες Ο.ΣΥ. 7η μέρα επίσχεσης εργασίας – καθολική συμμετοχή και στα 7 αμαξοστάσια!\nΠροηγούμενο άρθροΟμαδικός βιασμός 16χρονης στη Βραζιλία ή το δικαίωμα μιας γυναίκας να μην την βιάζουν\nΕπόμενο άρθροΣήμερα, η εκδήλωση του «Ξ» με τη Νταρλέτα Σκράγκς και τις καθαρίστριες της ΟΣΥ


Ήττα στην Καλλιθέα-Έσπερος-ΝΕΜ 97-85 - Καλλιθέα Νότιος Χτύπος\nHome / Unlabelled / Ήττα στην Καλλιθέα-Έσπερος-ΝΕΜ 97-85\nΉττα στην Καλλιθέα-Έσπερος-ΝΕΜ 97-85\nΤην ήττα γνώρισε στην Καλλιθέα από τον τοπικό Έσπερο η ΝΕΜ με 97-85, ημίχρονο 49-34.\nΟ αγώνας έγινε την Δευτέρα 24/2 στο πλαίσιο της 18ης αγωνιστικής της Α’ κατηγορίας ΕΣΚΑΝΑ.\nΟδοστρωτήρας ο Έσπερος πέτυχε 97 πόντους και παρά το γεγονός ότι η ΝΕΜ τελείωσε στο -12, το ύψος του σκορ είναι αντιστρόφως ανάλογο της απόδοσης των παικτών της.\nΔιστακτική η ΝΕΜ στο πρώτο δεκάλεπτο χρειάστηκε 3 λεπτά για να πετύχει τον πρώτο της πόντο, και σαν να βρισκόταν σε λήθαργο, μετά από 7 λεπτά παιχνιδιού έχανε με 21-8.\nΣτο δεύτερο δεκάλεπτο δεν άρκεσε ένα αρχικό ξέσπασμα της ΝΕΜ. Η αθλητική και εύστοχη ομάδα του Έσπερου, εντός παιδιάς και στις βολές, εκτόξευσε τη διαφορά στο +15.\nΣτο τρίτο δεκάλεπτο η ΝΕΜ παρουσίασε δύο πρόσωπα.\nΤο τραγικό πρώτο πεντάλεπτο όπου δεν μπόρεσε να βάλει κανέναν πόντο με τη διαφορά να ανεβαίνει στο +25 και το φοβερό δεύτερο πεντάλεπτο όπου οι παίκτες της ΝΕΜ πέτυχαν 21 πόντους για να ροκανίσουν τη διαφορά ως το τέλος του τρίτου δεκαλέπτου στο -9\nΣτο τελευταίο δεκάλεπτο η ΝΕΜ παρουσιάστηκε εντελώς διαφορετική από την νωθρή και διστακτική ομάδα του Α’ ημιχρόνου, πέτυχε 30 πόντους αλλά πήρε απίθανες απαντήσεις από τον ασυγκράτητο Ν. Τράγο ο οποίος σκόραρε από παντού και να διατηρεί την πρωτοπορία του Έσπερου σε 10 ή 12 πόντους\nΤα δεκάλεπτα 25-16, 24-18, 17-21, 31-30\nΔιαιτητές: Παυλόπουλος Α., Παπαγιαννόπουλος Ε.\nΓραμματεία: Πολίτης, Σαμούρης, Πασχοπούλου\nΕπόμενη, 19η, αγωνιστική την Δευτέρα 10/3, ώρα 20:00, γηπεδούχος η ΝΕΜ υποδέχεται τον ΑΛΦ Αλίμου\nΈσπερος Καλλιθέας (Γραμματικός): Αγγελόπουλος 13(1) , Ντόσκορης, Μυλωνάς 3(1) , Καρελάς, Χατζηκίδης 15(4), Κουφογιάννης,Τράγος Ν, 30(3), Παναγόπουλος 10(1), Χαρούνι 6, Τράγος Φ, Λάμπος 20, Γραμματικός\nΝΕΜ (Παπαδόπουλος, Μαργέτης): Στασινόπουλος 7 Δασκαλούδης 19, Κουλουριώτης, Μεντζελιώτης 4, Παπαδόπουλος 12(3), Στεφάνου 4 , Αβραμμίδης, Αντωνίου 12(1), Κούτρης, Λιακόπουλος 27(6), Σιάπος, Καψής\nΉττα στην Καλλιθέα-Έσπερος-ΝΕΜ 97-85 Reviewed by marina tsalta on 25.2.14 Rating: 5


Mε ζημιές ξεκίνησε τη βδομάδα το Χρηματιστήριο | businessnews.com.cy\nMε ζημιές ξεκίνησε τη βδομάδα το Χρηματιστήριο\n16:23 - 23.10.2017\nΜε ζημιές ξεκίνησε την εβδομάδα το Χρηματιστήριο, με τον Γενικό Δείκτη να υποκύπτει κυρίως στις πιέσεις των Επενδυτικών Εταιρειών και της Εναλλακτικής Αγοράς.\nΟ Γενικός Δείκτης παρουσίασε μικρή πτώση σε ποσοστό 0,12% κλείνοντας στις 74,49 μονάδες, ενώ ο Δείκτης FTSE/CySE 20 υποχώρησε σε ποσοστό 0,13%, κλείνοντας στις 44,51 μονάδες. Η αξία των συναλλαγών περιορίστηκε στις €157.176.\nΜικτή εικόνα παρουσίασαν οι επιμέρους χρηματιστηριακοί δείκτες. Με κέρδη έκλεισε ο τομέας των Ξενοδοχείων και η Κύρια Αγορά, που κατέγραψαν άνοδο σε ποσοστό 0,27% και 0,11% αντίστοιχα. Ζημιές παρουσίασαν η Εναλλακτική Αγορά με 0,43% και οι Επενδυτικές Εταιρείες με 0,24%.\nΤο μεγαλύτερο επενδυτικό ενδιαφέρον προσέλκυσαν οι τίτλοι της Τράπεζας Κύπρου με €67.042 (άνοδος 0,35% - τιμή κλεισίματος €2,86). Ακολούθησαν οι μετοχές της Τσιμεντοποιΐας Βασιλικού με €45.581 (πτώση 1,34% - τιμή κλεισίματος €2,95), της Logicom με €15.753 (χωρίς μεταβολή – τιμή κλεισίματος €1,31), της Δήμητρα Επενδυτική με €10.856 (χωρίς μεταβολή – τιμή κλεισίματος €0,39) και της A. Tsokkos Hotels με €6.374 (πτώση 1,74% - τιμή κλεισίματος €0,17).\nΑπό τις μετοχές που έτυχαν διαπραγμάτευσης, 8 κινήθηκαν ανοδικά, 8 πτωτικά και 3 παρέμειναν αμετάβλητες. Ο αριθμός των συναλλαγών περιορίστηκε σε 88.


Matchday 18/12: Το δόγμα του Καρέρα στα σίγουρα χέρια του Τσιντώτα | Contra.gr\nMatchday 18/12: Το δόγμα του Καρέρα στα σίγουρα χέρια του Τσιντώτα\nΤο Contra.gr παρουσιάζει ό,τι συνέβη την Τετάρτη (18/12) στο βασικό σκέλος της εμβόλιμης αγωνιστικής της Super League, αλλά και στο Παγκόσμιο Κύπελλο Συλλόγων.\nΠέτρος Μάνταλος και Μάρκο Λιβάγια ήταν οι σκόρερ της ΑΕΚ στην αγχωτική νίκη με σκορ 2-1 επί του Αστέρα στο ΟΑΚΑ, για την 15η αγωνιστική της Super League (18/12/2019) ΦΩΤΟΓΡΑΦΙΑ: ΘΑΝΑΣΗΣ ΔΗΜΟΠΟΥΛΟΣ / EUROKINISSI\nΠιστή στο δόγμα Καρέρα η ΑΕΚ, Ατρόμητος χάρη στον Βέλλιο στο Περιστέρι. Η παρτίδα σκάκι στο Ηράκλειο που κατέληξε σε ισοπαλία μεταξύ ΟΦΗ-Παναθηναϊκού (1-1) και η απόκρουση του Κνετ που τέλειωσε το ματς στα Πηγάδια. H παράδοση που στοιχειώνει τη Λίβερπουλ στο FIFA Club World Cup.\nH AEK είναι ακόλουθη των λόγων του Καρέρα\nΜε την δεύτερη νίκη σε ισάριθμα ματς συνεχίστηκε η εποχή Μάσιμο Καρέρα στην ΑΕΚ. Και για να είμαστε απόλυτα ακριβείς, το τρίποντο απέναντι στον Αστέρα Τρίπολης ήρθε με τον τρόπο που έχει ουσιαστικά προαναγγείλλει ο Ιταλός τεχνικός: δύσκολα, με κόπο και αγωνία ως το τέλος. Όπως συνέβη και στα Πηγάδια απέναντι στην Ξάνθη.\nΑπό τη στιγμή που ανέλαβε, ο Καρέρα ήταν ξεκάθαρος: στόχος είναι τα τρίποντα, ανεξαρτήτως απόδοσης. Να γεμίζει το σακούλι. Είναι ο μόνος τρόπος για να 'αγοραστεί' χρόνος και να εξασφαλίσει ηρεμία η ΑΕΚ, προκειμένου να δουλέψει με τον νέο της τεχνικό προσπαθώντας να βελτιωθεί.\nΤο πρώτο καλό μαντάτο στην αναμέτρηση του ΟΑΚΑ ήρθε νωρίς νωρίς. Μετά από την παρέμβαση του VAR, ο Φωτιάδης έδειξε το σημείο του πέναλτι για το παρατεταμένο κράτημα του Ματρικάρντι στον Ολιβέιρα. Ο Μάνταλος ανέλαβε την εκτέλεση και με σίγουρο χτύπημα σκόραρε για το 1-0 στο 6'. Το δεύτερο καλό μαντάτο αφορούσε την παρουσία των Κρίστιτσιτς - Παουλίνιο. Από υπέροχη κάθετη πάσα του Σέρβου και παράλληλο γύρισμα του Πορτογάλου μπακ από δεξιά, ο Λιβάγια σκόραρε ένα εύκολο για την κλάση του γκολ στην πρώτη φάση του δεύτερου μέρους για το 2-0 (46').\nΣτο μεσοδιάστημα δεν είναι υπερβολή να πούμε πως τίποτα σημαντικό δεν συνέβη στο ΟΑΚΑ. Η ΑΕΚ είχε τον έλεγχο δίχως να δημιουργεί, ο Αστέρας με τη σειρά του έδειχνε ανήμπορος να απειλήσει. Ο Καρέρα έδειξε μια τακτική ευελιξία, αλλάζοντας από τα μέσα του ημιχρόνου το 3-5-2 σε 4-2-3-1, γεγονός που απελευθέρωσε το παιχνίδι των Κρίστιτσιτς και Παουλίνιο.\nΕκεί που όλα έδειχναν πως το ματς 'σβήνει' ήσυχα, ήρθε το γκολ του Λουίς Φερνάντεθ. Ο Κώτσιρας έκλεψε από τον Μπακάκη, έδωσε στον Ισπανό κι εκείνος με εξαιρετικό σουτ νίκησε τον Μπάρκα μειώνοντας σε 2-1, στο 78'. Η ΑΕΚ έχασε την αυτοκυριαρχία της, μαζί και τον Μπάρκα, που τραυματίστηκε και άφησε τη θέση του στον Τσιντώτα. Ο τελευταίος ήταν που έβαλε φαρδιά - πλατιά την υπογραφή του στο ματς, όταν στο 87' πραγματοποίησε ΕΚΠΛΗΚΤΙΚΗ επέμβαση στην καρφωτή κεφαλιά του Ιγκλέσιας από σέντρα του Βλάχου!\nΣτα 7 λεπτά των καθυστερήσεων η ΑΕΚ επιστράτευσε όλες τις δυνάμεις της για να υπερασπιστεί το υπέρ της 2-1 και τα κατάφερε. Ο Αστέρας πήρε ψυχολογία, αφού μετά τη συντριβή με τον Ολυμπιακό τρόμαξε την ΑΕΚ, που με τη σειρά διασφάλισε ηρεμία και ένα τρίποντο που της 'βάζει πλάτη' για τη συνέχεια.\nΟ Παναθηναϊκός δεν ήπιε το δηλητήριο του ΟΦΗ για δεύτερη φορά\nΟ εφετινός ΟΦΗ είναι ένα φίδι μοβόρο. Ελίσσεται με τέτοια ευελιξία και απλότητα στο χορτάρι, πόσο μάλλον στου δικού του γηπέδου, που σε δαγκώνει εκεί που δεν το περιμένεις. Το γκολ του αεικίνητου Βίτορ Φιγκεϊρέδο από την ασίστ του Τσιλιανίδη ήταν μια τέτοια ισχυρή δαγκωματιά. Ήρθε στο 67' και κόντρα στη ροή του αγώνα. Ο Γιώργος Σίμος είχε επέμβει μεταβάλλοντας το σχηματισμό της 11άδας με την είσοδο του Στάικου (αντί του Σόουζα) και προτού ο Γιώργος Δώνης αντιδράσει από τον πάγκο του Παναθηναϊκού ο 22χρονος Βραζιλιάνος φορ είχε προλάβει να σκορπίσει το δηλητήριό του, ως το άριστο αποτέλεσμα μιας ταχύτατης και αρμονικής συνεργασίας από τα δεξιά που τον έφερε σε θέση βολής.\nΟ Παναθηναϊκός της 31ης Αυγούστου, τότε που η τοξική ουσία (του Μάνου κυρίως) κατέκλυζε το σώμα του και παρέλυε κάθε όργανό του, θα είχε παραδοθεί. Δεν θα είχε βρει την ισοφάριση. Μετά από 3,5 μήνες δεν είναι εκείνη η άρρωστα εύθραυστη ομάδα. Παρόλο που ο Νούνιες έπαιζε πάλι. Το δάγκωμα είχε μια πρώτη άσχημη παρενέργεια, καθώς ο Σένκεφελντ ενήργησε επιπόλαια και αποβλήθηκε στο 70'. Παρόλα αυτά ο οργανισμός του 'τριφυλλιού' ενεργοποίησε τα απαραίτητα αντισώματα την κατάλληλη στιγμή. Ο Δώνης έσφιξε ένα πανί γύρω από το τραύμα με τη διαδοχική χρησιμοποίηση των Χατζηθεοδωρίδη και Ζαχίντ, αποτρέποντας την εξάπλωση της μόλυνσης, και το πέναλτι που κέρδισε ο υιός Δώνης από μαρκάρισμα του Κουτρουμπή κι εκτέλεσε εύστοχα ο Μακέντα στο 84' έγινε το δραστικό αντίδοτο.\nΟ Φεντερίκο Μακέντα πανηγυρίζει το εύστοχο πέναλτι του 84', με το οποίο ο Παναθηναϊκός ισοφάρισε τον ΟΦΗ EUROKINISSI SPORTS\nΟι 'πράσινοι' είχαν ανταποκριθεί καλύτερα στις απαιτήσεις άλλης μιας μάχης με ομάδα της πρώτης ταχύτητας-τετράδας, πήγαιναν πρώτοι στις μπάλες, κάλυπταν χώρους, πίεζαν σωστά, είχαν κλεψίματα, πατούσαν περιοχή κι ξόδευαν ευκαιρίες, μετρώντας συνολικά 11 τελικές (έναντι 8), με τις αποκρούσεις στο 4-0. Είχαν ακυρωμένο γκολ με τον Μακέντα (όπως ο ΟΦΗ με τον Φιγκεϊρέδο σε παρόμοιες φάσεις) και δοκάρι σε εκτέλεση φάουλ του Δώνη. Ό,τι δεν είχαν καταφέρει στο παιχνίδι του πρώτου γύρου, όταν ο κυρίαρχος ΟΦΗ είχε διπλάσιες τελικές. Ωστόσο το 1-1 στο φινάλε έμελλε να είναι ό,τι καλύτερο που μπορούσαν να αποσπάσουν με βάση την τροπή των πραγμάτων από το 65' ως το 84'. Κι ας μην έμεινε ευχαριστημένος ο προπονητής Δώνης, γιατί "ουσιαστικά ήμασταν η ομάδα που διεκδικούσε τη νίκη". Αντιθέτως ο Γιώργος Σίμος, που είδε την ομάδα του να μένει στην τέταρτη θέση της βαθμολογίας, ομολόγησε πως "δεν έχω κανένα παράπονο".\nΤΟ ΑΤΡΟΜΗΤΟ ΒΕΛΟΣ ΤΟΥ ΒΕΛΛΙΟΥ\nΣτο Περιστέρι συναντήθηκαν Ατρόμητος και Λαμία. Οι γηπεδούχοι είχαν μια φλύαρη υπεροχή, δίχως να βρίσκουν δημιουργία και απειλή με συνέπεια. Οι φιλοξενούμενοι έβγαζαν το ματς χωρίς μεγάλο ζόρι, ενώ στο 72' ο Τουράμ, που αποδεικνύεται εξαιρετικά σημαντικός για την ομάδα του, σκόραρε για το 0-1. Ο Ατρόμητος πίεσε, δίχως να βγάλει τις μεγάλες ευκαιρίες, αλλά ευτύχησε να βρει το γκολ της ισοφάρισης στο 84'. Ο Βέλλιος νίκησε στον αέρα τον Αντέτζο και η κεφαλιά του αποδείχθηκε βέλος στην καρδιά της αντίπαλης εστίας για το τελικό 1-1 στο Περιστέρι.\nΕΠΕΣΑΝ ΣΕ ΠΗΓΑΔΙ\nΣε παιχνίδι με τέσσερις όλες κι όλες τελικές στην εστία η ντεφορμέ Ξάνθη και ο ουραγός Παναιτωλικός δεν άξιζαν κάτι περισσότερο από το 0-0 στα Πηγάδια. Αν έμεινε κάτι ήταν η επέμβαση του Κνετ χαμηλά στη γωνία μετά από σουτ του Τζουρίτσκοβιτς στο 43'. Ο Αυστριακός τερματοφύλακας είχε εξιλεωθεί για τη λανθασμένη εκτίμηση στο γκολ του Πέλκα πριν από τρεις ημέρες που άνοιξε το δρόμο της επικράτησης του ΠΑΟΚ στο Αγρίνιο. Οι δύο ομάδες αγνοούν τη νίκη για τρεις και δεκαπέντε αγωνιστικές αντίστοιχα.\nFIFA Club World Cup: Η παράδοση που στοιχειώνει τη Λίβερπουλ\nΗ Λίβερπουλ θα διεκδικήσει για τέταρτη φορά τον παγκόσμιο τίτλο, με όποια μορφή του, καθώς δύο φορές στα 70s είχε αποσύρει τη συμμετοχή της. Σε κάθε προηγούμενη περίπτωση έχασε από την κάτοχο του Κόπα Λιμπερταδόρες. Ύστερα από 38 χρόνια θα ξανασυντήσει τη Φλαμένγκο. Το 1981 υπέστη ένα 3-0 στο Τόκιο, σ' ένα ματς που ο Ζίκο είχε αναδειχθεί man of the match, χωρίς να σκοράρει. Η πρώτη απόπειρα των 'κόκκινων' είχε αποτύχει παταγωδώς. Λιγότερο η δεύτερη και η τρίτη, μια και τότε πρωταθλητές Ευρώπης είχαν χάσει 1-0 από την αργεντίνικη Ιντεπεντιντε του Χόρχε Μπουρουσάγα το 1984, στην πρωτεύουσα της Ιαπωνίας ξανά, και με το ίδιο σκορ από τη Σάο Πάουλο το 2005 στη Γιοκοχάμα.\nΓια καλή τύχη τους η 16η έκδοση του Παγκόσμιου Κύπελλου Συλλόγων φιλοξενείται εφέτος στην Ντόχα του Κατάρ. Μια τύχη που είχαν μαζί τους στον ημιτελικό με τη μεξικάνικη Μοντερέι, προκειμένου να κλείσουν θέση ραντεβού του Σαββάτου. Διαφορετικά ο Ρομπέρτο Φιρμίνιο δεν θα είχε βρει δίχτυα, αφού πρώτα είχε παρέλθει το 90λεπτο. Η εξ επαφής προβολή του Βραζιλιάνου ωστόσο αιφνιδίασε τον γκολκίπερ της μαχητικής Μοντερέι, που είχε ισοφαρίσει σε 1-1, και το τελικό 2-1 επιβεβαίωσε τα προγνωστικά μιας μάχης βγαλμένη από το παρελθόν. Στην ιστορική διαδρομή της η Λίβερπουλ έχει κατακτήσει τα πάντα, 60 εγχώρια και διεθνή τρόπαια φιγουράρουν στη βιτρίνα της. Λείπει όμως το τελευταίο.\nSUPER LEAGUE INTERWETTEN ΠΑΝΑΘΗΝΑΪΚΟΣ ΟΦΗ ΞΑΝΘΗ ΠΑΝΑΙΤΩΛΙΚΟΣ ΕΛΛΑΔΑ ΑΕΚ ΑΤΡΟΜΗΤΟΣ ΑΣΤΕΡΑΣ ΛΑΜΙΑ


Τα σύνορα, οι εμπορικές αναταραχές και η αυξανόμενη κινεζική επιρροή επηρεάζουν αρνητικά τους δεσμούς Ινδίας-Νεπάλ · Global Voices στα Ελληνικά\nΝεπάλ: Στη γραμμή του πυρός Κίνας-ΗΠΑ και Ινδίας-Κίνας\nΜεταφράστηκε 04/10/2020 18:40 GMT\nΣύνορα Ινδίας-Νεπάλ στο Sonauli. Εικόνα μέσω Flickr από τον Axel Drainville. CC BY 2.0.\nΔεσμευμένοι από τους πολιτιστικούς δεσμούς και τη θρησκεία, οι κάποτε φιλικοί δεσμοί Ινδίας-Νεπάλ έχουν επιδεινωθεί σημαντικά τους τελευταίους 10 μήνες μετά από μια σειρά συνομιλιών σχετικά με μια δεκαετία διασυνοριακών διαφορών και την αυξανόμενη επιρροή της Κίνας στην περιοχή.\nΟι σχέσεις άρχισαν να γίνονται ξινές τον Νοέμβριο του 2019, όταν η Ινδία δημοσίευσε έναν αναθεωρημένο χάρτη, που περιλάμβανε εδάφη στα Kalapani, Lipulekh και Limpiyadhura, τα οποία διεκδικούν και οι δύο χώρες.\nΑυτή η διαφορά χρονολογείται από τη Συνθήκη Sugauli, που ακολούθησε τον Αγγλο-Νεπαλέζικο πόλεμο (1814-1816), η οποία ορίζει όλες τις περιοχές ανατολικά του ποταμού Kali ως το έθνος-κράτος του Νεπάλ. Η Ινδία υποστηρίζει ότι ο ποταμός Kali ξεκινά από το Lipulekh, ενώ το Νεπάλ ισχυρίζεται ότι το Limpiyadhura είναι η πηγή του.\nΤο Κατμαντού απάντησε στέλνοντας διπλωματικό έγγραφο στο Νέο Δελχί, το οποίο το αγνόησε. Στις 20 Μαΐου, η κυβέρνηση του Νεπάλ δημοσίευσε έναν νέο επίσημο χάρτη της χώρας, που περιλαμβάνει τις επίμαχες περιοχές.\nΤα πράγματα κλιμακώθηκαν περαιτέρω τον Μάιο, όταν η Ινδία εγκαινίασε έναν δρόμο στην περιοχή Kalapani. Τον Ιούνιο, το Νεπάλ τροποποίησε το σύνταγμά του για να ενσωματώσει τον νέο χάρτη της χώρας με τις περιοχές Limpiyadhura, Lipulekh και Kalapani. Ο πρωθυπουργός της Ινδίας, Ναρέντρα Μόντι, επέκρινε αυτήν την απόφαση, χαρακτηρίζοντάς την “τεχνητή διεύρυνση… που δεν βασίζεται σε ιστορικά γεγονότα και στοιχεία”.\nΟ πρωθυπουργός του Νεπάλ Χάτζα Πρασάντ Σαρμά Όλι ζητά συνομιλίες με το Νέο Δελχί — ενώ ταυτόχρονα προωθεί την επίσημη έγκριση του νέου χάρτη του Νεπάλ.\nΜε την υποστήριξη και των δύο μερών του Κοινοβουλίου και της έγκρισης του Προέδρου, ο νέος χάρτης που ενσωματώνει τα εδάφη στην περιοχή Kalapani αποτελεί πλέον επίσημα μέρος του συντάγματος του Νεπάλ και του εθνικού του εμβλήματος.\nΤο Κατμαντού έστειλε επίσης τον νέο πολιτικό χάρτη του στα Ηνωμένα Έθνη και την Google τον Ιούνιο.\nΤο Υπουργείο Εξωτερικών της Ινδίας είπε τον Ιούνιο:\nΌταν το ινδικό τηλεοπτικό κανάλι Zee News μετέδωσε, τον Ιούλιο, μια εκπομπή, που κατηγόρησε τον πρωθυπουργό Όλι ότι επηρεάστηκε από τον Κινέζο πρέσβη, το Κατμαντού διέταξε την απαγόρευση όλων των ινδικών ειδησεογραφικών καναλιών σε εθνικό επίπεδο.\nΟ πρώην Ινδός διπλωμάτης Krishan Chander Singh τουΐταρε θυμωμένα:\nΗ Ινδία απάντησε απαγορεύοντας όλα τα ραδιόφωνα FM του Νεπάλ στην παραμεθόρια περιοχή, ισχυριζόμενη ότι αυτά τα ραδιοφωνικά κανάλια μεταδίδουν προπαγάνδα που υποστηρίζουν τον ισχυρισμό του Κατμαντού στα αμφισβητούμενα εδάφη.\nΤον Σεπτέμβριο, ο πρέσβης του Νεπάλ στην Ινδία Nilambar Acharya συναντήθηκε με τον Ινδό σύμβουλο εθνικής ασφάλειας, Ajit Doval, για “ελαχιστοποίηση της παρανόησης που προκλήθηκε από τα πρόσφατα θέματα των συνόρων”, την οποία οι ειδικοί ερμήνευσαν ως ένδειξη ότι και οι δύο πλευρές ήταν πρόθυμες να επιλύσουν τα ζητήματα.\nΗ συνεχιζόμενη τριβή έθεσε σε συναγερμό τους διασυνοριακούς εμπόρους. Στην Banbasa, μια ινδική πόλη που βρίσκεται στα σύνορα, οι έμποροι έχουν πει στην εφημερίδα The Hindustan Times ότι το 80% των επιχειρήσεων τους εξαρτώνται από τους Νεπαλέζους πελάτες. Η τριβή είναι επίσης ανησυχητική για το Νεπάλ, του οποίου το 68% όλων των εξαγωγών του προορίζονται για την Ινδία.\nΤο Νεπάλ είναι το κλειδί για τη διηπειρωτική πρωτοβουλία “Μία Ζώνη, Ένας Δρόμος” της Κίνας. Τα τελευταία χρόνια, η Κίνα έχει επενδύσει σε αεροδρόμια, αυτοκινητόδρομους και υδροηλεκτρικά έργα στην περιοχή των Ιμαλαΐων του Νεπάλ και οι Κινέζοι διπλωμάτες έρχονται όλο και πιο κοντά στους Νεπαλέζους πολιτικούς.\nΜε τη σειρά τους, οι σχέσεις Κίνας και Ινδίας ήταν στα χειρότερά τους στην δεκαετία. Οι συνοριακές συγκρούσεις γύρω από το Λαντάκ από τον Ιούνιο οδήγησαν την Ινδία να απαγορεύσει 150 Κινέζους και να προκαλέσει φόβους για έναν πλήρη εμπορικό πόλεμο μεταξύ των δύο χωρών.\nΣε αυτό το πλαίσιο, τα δεξιά ινδικά μέσα ενημέρωσης, συμπεριλαμβανομένων των Swarajya και Republic, κατηγόρησαν αξιωματούχους του Νεπάλ ότι αναθεώρησαν τον χάρτη της χώρας για να ευχαριστήσουν την Κίνα. Το Κατμαντού αρνείται αυτές τις κατηγορίες.\nΟ Sujeev Shakya γράφει στο Συμβούλιο Εξωτερικών Σχέσεων:\nΟ Achyut Wagle γράφει στο The Kathmandu Post:\nΗ Ινδία και το Νεπάλ αναμένεται να πραγματοποιήσουν συνάντηση σε επίπεδο υπουργών Εξωτερικών τον Οκτώβριο. Η τελευταία συνάντηση μεταξύ των δύο υπουργών Εξωτερικών πραγματοποιήθηκε τον Αύγουστο του 2019 στο Κατμαντού.


Σπίτι > Προϊόντα > Καταργήστε βαφή πούδρας\n(Σύνολο 24 Προϊόντα για Καταργήστε βαφή πούδρας)\nJinhu Color Powder Coating Co.,Ltd is one of the Καταργήστε βαφή πούδρας leading brands in China. It is the factory & supplier specializing in manufacturing Καταργήστε βαφή πούδρας. Offer high quality Καταργήστε βαφή πούδρας at a cheap wholesale price.\nΧονδρικό Καταργήστε βαφή πούδρας από την Κίνα, πρέπει να βρείτε φτηνές Καταργήστε βαφή πούδρας ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Καταργήστε βαφή πούδρας παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Καταργήστε βαφή πούδρας, Είμαστε 'll να σας απαντήσει ταχύτερα.


Το ArGOODaki και εγώ – #Christina my princess\nΑναρτήθηκε από τον/την christinamyprincess στις Δεκέμβριος 20, 2018\nΗ σχέση μας μετράει πολλά χρόνια! Το πρώτο μου ArGOODaki το απέκτησα πολλά χρόνια πριν αποκτήσουμε τη Χριστίνα, γιατί θεωρούσα ότι με αυτή την ενέργεια των Goody’s μπορούσα και εγώ να βοηθήσω παιδιά που το έχουν ανάγκη. Κάθε χρόνο μάλιστα, δεν αγόραζα ένα αλλά περισσότερα ArGOODakia.\nΤο ArGOODaki επίσης το αγαπάω πολύ και για έναν ακόμα λόγο: είναι το μόνο παιχνίδι που είχε και αγαπούσε πολύ ο σκύλος μας. Του είχαμε χαρίσει ένα καφέ ArGOODaki το οποίο όταν το έβαζε κάτω από τη μουσούδα του δεν άφηνε κανέναν να το πλησιάζει. Μέχρι που γεννήθηκε η Χριστίνα και ένα χρόνο περίπου μετά ήταν η μόνη που την άφησε να πάρει το ArGOODaki χωρίς να γρυλίσει.\nΑπό τότε που γεννήθηκε η Χριστίνα, εννοείται ότι το ArGOODaki και τα συλλεκτικά δώρα τα κρατάει εκείνη. Η κόκκινη τσάντα με τα αρκουδάκια που είχαμε πάρει πριν από 3 Χριστούγεννα, είναι το δώρο των Goody’s Burger House που έχει ευχαριστηθεί πολύ.\nΦέτος λοιπόν τα Goody’s Burger House και το ArGOODaki θα προσφέρουν στην Ένωση «Μαζί για το Παιδί» τεχνικό εξοπλισμό και υλικά αναγκαία για την εκπαίδευση, την ομαλή κοινωνική ένταξη και την επαγγελματική αποκατάστασή των παιδιών με διαταραχές αυτιστικού φάσματος.\nΌσον αφορά τα συλλεκτικά δώρα που μπορείς να βρεις, εκτός από το κλασικό αρκούδο, υπάρχει ένα backpack, ένα σετ με κούπες, ένα hippity hop, ένα ημερολόγιο και μια fleece κουβερτούλα.\nΠροηγούμενο άρθρο Τα φετινά αγαπημένα Χριστουγεννιάτικα βιβλία 🎄🎄🎄🎄🎄🎄\nΕπόμενο άρθρο Ποια είναι η Ελένη Γερουλάνου;


ΤΗΓΑΝΗΤΑ ΤΥΡΟΠΙΤΑΚΙΑ ΣΤΗ ΣΤΙΓΜΗ - Έμαθα να τα κάνω εντελώς μόνος μου, χωρίς συνταγή, όταν ήμουν στο Γυμνάσιο - ΣΥΝΤΑΓΕΣ ΜΑΓΕΙΡΙΚΗΣ - ΕΛΛΗΝΙΚΑ ΦΑΓΗΤΑ - GREEK FOOD AND PASTRY - ΓΛΥΚΑ www.tsoukali.gr ΕΛΛΗΝΙΚΕΣ ΣΥΝΤΑΓΕΣ ΑΡΘΡΑ ΜΑΓΕΙΡΙΚΗΣ\nΤΗΓΑΝΗΤΑ ΤΥΡΟΠΙΤΑΚΙΑ ΣΤΗ ΣΤΙΓΜΗ\nΈμαθα να τα κάνω εντελώς μόνος μου, χωρίς συνταγή, όταν ήμουν στο Γυμνάσιο\nδιαβάστηκε: 57619 φορές\nεκτυπώθηκε: 427 φορές\n300 γρ. αλεύρι που φουσκώνει μόνο του ή (300 γρ. απλό αλεύρι και μία κ.σ. μπέικιν πάουντερ)\n1 αυγό (προαιρετικά, αλλιώς 100 γρ. γάλα)\n3 κ.σ. Ηλιέλαιο (ή με το μάτι βάζεις μία - μία)\nΔιάφορα αλλαντικά - τυριά - σάλτσες για τη γέμιση\nΌταν οι γονείς σου δουλεύουν και μένεις μόνος στο σπίτι, κάτι πρέπει να φας. Στην εποχή μου δεν ήταν διαδεδομένα τα delivery (μόνο μία ή δύο γνωστές πιτσαρίες έκαναν delivery). Οπότε "πενία τέχνας κατεργάζεται". Αφού δεν υπάρχει γονιός να μαγειρέψει - μαγειρεύεις μόνος σου.\nΗ συνταγή είναι όπως έχει καταλήξει μετά από πειράματα, το μόνο που προστέθηκε από τη θεωρία είναι το 1 κ.γ. ζάχαρη που τώρα, σοφότερος πλέον, γνωρίζω ότι κάνει καλή χημική αντίδραση και δίνει στη ζύμη το ωραίο καφέ χρώμα.\nΒάζεις στο multi το αλεύρι, το αυγό (ή 100γρ γάλα), το αλάτι, τη ζάχαρη και 2 κ.σ. ηλιέλαιο και το κλείνεις. Ανακατεύεις λίγο και ρίχνεις, ανάλογα με το πώς είναι η ζύμη (ξερή ή υγρή) αν χρειάζεται και το τρίτο κουτάλι της σούπας ηλιέλαιο.\nΧρησιμοποιούμε multi επειδή αυτή η συσκευή έχει ειδικό σύστημα για να ρίχνεις υγρά ενώ ανακατεύεις ΧΩΡΙΣ να ανοίγεις το καπάκι (στην ουσία είναι για να φτιάχνεις μαγιονέζα - αλλά εμάς μας βολεύει).\nΕτοιμάζεις (στην ουσία κόβεις) τα υλικά που θέλεις να βάλεις μέσα στα τυροπιτάκια σου. Εγώ έβαζα - βάζω - ό,τι εύρισκα στο ταλαίπωρο ψυγείο. Ό,τι τυρί υπήρχε, ό,τι αλλαντικό, ντομάτα, μαγιονέζα, κέτσαπ... καταλαβαίνετε. Ό,τι μας αρέσει.\nΒάζεις τη ζύμη σε ένα πιάτο που του έχεις ρίξει λίγο αλεύρι και την κόβεις σε 2 ή σε 3 κομμάτια.\nΚάθε κομμάτι το ανοίγεις σαν φύλλο ή καλύτερα σαν πίτα σουβλακίου, με τα δάκτυλα ή με κύλινδρο. Ας μη γελιόμαστε, ως εργένηδες την ανοίγουμε με τα δάκτυλα. Ζουπάμε από το κέντρο προς τις άκρες και γίνεται μια χαρά.\nΤο ακουμπάς στο πιάτο. Στη μισή πλευρά βάζεις τα υλικά και μετά την άλλη μισή πλευρά κλείνεις την τυρόπιτα. Ζουπάμε τις άκρες ή τις διπλώνουμε προς τη μια μεριά, όπως θα διπλώναμε ένα χαρτί, λίγο στην άκρη για να μην ανοίξει η τυρόπιτα στο τηγάνι.\nΠροσοχή, καλό είναι στη γέμιση να υπάρχουν και "υγρά" υλικά όπως τυριά που λιώνουν πολύ, τομάτα και τέτοια. Αλλά αυτό είναι προσωπικό γούστο. Η ρίγανη ταιριάζει θαυμάσια.\nΤηγανίζουμε σε ζεστό προς καυτό πάντα λάδι σε μέτρια προς δυνατή φωτιά. Μόλις πάρουν χρώμα είναι έτοιμα.\nΗ ζύμη φτιάχνεται σε 5 το πολυ λεπτά, αν υπολογίσουμε και το άνοιγμα της ζύμης σε φύλλα και το τηγάνισμα, σε 15 με 20 λεπτά έχεις φάει.


Παρασκευή, 28 Φεβρουαρίου 2020 05:47:27 ΠΜ\nΑρχική›Διεθνή›Ειδήσεις›Σεισμός στην Τουρκία: Στους 35 οι νεκροί-Πάνω από 700 μετασεισμοί\n10:34 - 26 Ιαν 2020 | Ειδήσεις\nΣε 35 ανέρχονται οι άνθρωποι που έχασαν τη ζωή τους από τον ισχυρό σεισμό της Παρασκευής, μεγέθους 6,8 βαθμών της κλίμακας Ρίχτερ, που έπληξε την επαρχία Ελαζίγ, στην ανατολική Τουρκία.\nΜέχρι στιγμής, ο καταγεγραμμένος αριθμός των τραυματιών είναι 1.547, ενώ οι διασώστες συνεχίζουν να ανασύρουν θύματα κάτω από χαλάσματα. 45 άνθρωποι έχουν διασωθεί, ανάμεσά τους μια γυναίκα που ανασύρθηκε ζωντανή 17 ώρες μετά την κατάρρευση του σπιτιού της. Η τουρκική υπηρεσία διαχείρισης καταστροφών και εκτάκτων καταστάσεων (AFAD) ανέφερε πως οι επιχειρήσεις διάσωσης συνεχίζονται.\nΗ AFAD καλεί τους κατοίκους να μην επιστρέφουν στα κατεστραμμένα κτίρια καθώς υπάρχει ο κίνδυνος κατάρρευσης. Σύμφωνα με την ίδια υπηρεσία, στις επαρχίες Ελαζίγ και Μαλάτεια, 645 κτίρια έχουν υποστεί σοβαρές ζημιές και 76 κατέρρευσαν. Πάνω από 700 μετασεισμοί έχουν καταγραφεί, 9 εκ των οποίων μεγέθους άνω των 4 βαθμών.\nΟ πρόεδρος της Τουρκίας Ρετζέπ Ταγίπ Ερντογάν παρέστη χθες στην κηδεία μιας μητέρας και του γιου της που έχασαν τη ζωή τους στον φονικό σεισμό. Ο Τούρκος πρόεδρος περιέγραψε τον σεισμό ως μια «δοκιμασία» για τη χώρα του.\nΤελευταία τροποποίηση στις 13:58 - 26 Ιαν 2020


- Αν γνωρίσει τα χαρίσματα με τα οποία τον έχει προικίσει ο Θεός και τα αξιοποιήσει, τότε δεν θα ζηλεύει και η ζωή του θα είναι Παράδεισος. Πολλοί δεν βλέπουν τα δικά τους χαρίσματα· βλέπουν μόνον τα χαρίσματα των άλλων και τους πιάνει η ζήλεια. Θεωρούν τον εαυτό τους αδικημένο, μειωμένο, κι έτσι βασανίζονται και κάνουν τη ζωή τους μαύρη. «Γιατί αυτός να έχει αυτά τα χαρίσματα κι εγώ να μην τα έχω;», λένε. Μα εσύ έχεις άλλα χαρίσματα, εκείνος άλλα. Θυμάστε τον Κάιν και τον Άβελ; Δεν έψαξε ο Κάιν να βρει τα δικά του χαρίσματα, αλλά κοιτούσε τα χαρίσματα του Άβελ· οπότε καλλιέργησε τον φθόνο προς τον αδελφό του, μετά τα έβαλε και με τον Θεό και τελικά από τον φθόνο έφθασε στον φόνο. Και μπορεί αυτός να είχε περισσότερα και μεγαλύτερα χαρίσματα από τον Άβελ.\n- Αν αξιοποιεί τα δικά του χαρίσματα και δεν τα θάβει, τότε θα χαίρεται με τα χαρίσματα των άλλων. Χρόνια τώρα βλέπω εδώ μια αδελφή τι φωνή έχει, τι ευλάβεια, και όμως δεν πάει να ψάλλει. Και επειδή το δικό της χάρισμα το θάβει και δεν ψάλλει, μαραζώνει, όταν ακούει την άλλη που δεν έχει και τόσο καλή φωνή να ψάλλει. Δεν σκέφτεται ότι σ' αυτήν έδωσε ο Θεός καλύτερη φωνή, αλλά δεν την καλλιεργεί.\n- Σ' εσένα ο Θεός έδωσε τόσα χαρίσματα κι εσύ ζηλεύεις τα χαρίσματα των άλλων; Μου θυμίζεις την κόρη ενός ζαχαροπλάστη που είχαμε στην Κόνιτσα. Ο πατέρας της της έδινε κάθε μέρα ένα μικρό κομμάτι ραβανί, για να μην την πειράξει το μεγάλο, και αυτή έβλεπε τα παιδιά στο σχολείο που έτρωγαν μεγάλο κομμάτι μπομπότα και τα ζήλευε. «Τι μεγάλο κομμάτι τρώνε αυτά! έλεγε. Εμένα ο πατέρας μου μικρό μου δίνει». Ζήλευε την μπομπότα που έτρωγαν τα άλλα παιδιά, ενώ αυτή είχε ολόκληρο ζαχαροπλαστείο και έτρωγε ραβανί! Θέλω να πω, κι εσύ δεν εκτιμάς τα μεγάλα χαρίσματα που σου έδωσε ο Θεός, αλλά βλέπεις τα χαρίσματα των άλλων και ζηλεύεις.\nΑς μην είμαστε αχάριστοι προς τον Καλό Πατέρα μας Θεό, ο Οποίος έχει προικίσει όλα τα πλάσματά Του με χαρίσματα διάφορα, γιατί Αυτός γνωρίζει τι χρειάζεται ο καθένας μας, ώστε να μη βλαφθούμε. Εμείς όμως πολλές φορές κάνουμε σαν τα μικρά παιδιά και παραπονιόμαστε, γιατί δεν έδωσε και σ' εμάς ο Πατέρας ένα φράγκο ή ένα δίφραγκο, όπως έδωσε στα αδέλφια μας, ενώ σ' εμάς έχει δώσει ολόκληρο εκατοστάρικο.


Κατατακτήριες απο ΑΕΙ σε ΤΕΙ; - Σελίδα 2 - Εκπαίδευση - Michanikos.gr - Σελίδα 2\nΚατατακτήριες απο ΑΕΙ σε ΤΕΙ;\nΔημιουργήθηκε από Alphadyn , Αύγ 27 2009 15:18\nΔημοσίευση 27 Αύγουστος 2009 - 18:29\nΕυχαριστω πολυ παιδια. Σκοπευα φυσικα να επικοινωνησω, ειπα ομως πρωτα να δω τις εμπειριες και τις πληροφοριες που εχει ο κοσμος εδω, ωστε να εχω μια πρωτη εικονα.\nΔημοσίευση 27 Αύγουστος 2009 - 18:47\nτα ΤΕΙ όπως και τα πανεπιστήμια δεν βγάζουν μόνο μηχανικούς, άρα το ότι ο Alphadyn θέλει να δώσει κατατακτήριες σε ΤΕΙ δεν σημαίνει αυτόματα οτι θέλει να ξαναγίνει μηχανικός (που μπορεί βέβαια σε άλλη ειδικότητα).\nAlphadyn κοίτα αυτά ΤΕΙ Αθήνας, ΤΕΙ Πειραιά\nΔημοσίευση 27 Αύγουστος 2009 - 18:51\nΟ nvel ειπε κατι που λογω ειδικοτητας των περισσοτερων εδω, δεν καθισταται τοσο προφανες. Ευχαριστω για τον κοπο σου.\nΔημοσίευση 27 Αύγουστος 2009 - 19:09\nΌλοι μηχανικοί είμαστε μιας και η μηχανική διέπει τους κανόνες της φύσης - της ζωής. Κατ' επέκταση και οι απόφοιτοι των Α-ΤΕΙ (όχι πια ΤΕΙ) θεωρούνται μηχανικοί. Και γιατί όχι, αφού έχω ακούσει ακόμα και εργολάβους ή εργοδηγούς να αποκαλούν τον εαυτό τους σαν "καλύτερους και από μηχανικούς".\nΕδώ συνάδελφοι όμως δεν είναι κατάλληλος ο χώρος να λύσουμε τα θέματα του εκπαιδευτικού συστήματος.\nΗ εποχή είναι δύσκολή και είναι για όλους μας..\nΜην υποτάσσεστε στα μεγάλα συμφέροντα "αμισθί"...\nΟι εταιρίες τρίβουν τα χέρια τους που ο αγώνας των νέων δεν γίνεται για τους μισθούς, αλλά για εξισώσεις και άλλα πράγματα που είναι αρμοδιότητα κυβερνήσης και υπουργείου παιδείας.\nΑς συγκεντρωθούμε στα πραγματικά ζητήματα.\nΔημοσίευση 27 Αύγουστος 2009 - 22:07\nΜπορει το παλικαρι να θελει να μπει στη ΣΔΟ ,απο που κ ως που θεωρουνται μηχανικοι?\nΩστοσο δεν θα σου ηταν προτιμοτερο (τοσο απο θεμα χρονου οσο και απο θεμα εξιδικευσης) να ψαξεις για καποιο μεταπτυχιακο?\nΔημοσίευση 06 Σεπτέμβριος 2009 - 23:34\nΓνωρίζει κανείς αν κάποιος γλιτώνει μαθήματα αν πάει με κατατακτήριες σε κάποιο ΤΕΙ σχετικό με τη σχολή της ΣΕΛΕΤΕ που έχει τελειώσει?\nπ.χ. Ηλεκτρονική και Ηλεκτρολογία?\nΔημοσίευση 23 Αύγουστος 2010 - 10:53\nΣπουδαζω στην Πατρα στο τμημα Επιστημης Υλικων, τωρα μπαινω στο 5ο ετος και ειμαι σε φαση που τελειωνω. Σκεφτομαινα δωσω κατατακτηριες σε καποια απο τα ΤΕΙ Μηχανολογιας καθως η μηχανολογια απο παλια με ειχε κερδισει! Τους τελευταιους ομως μηνες ηρθα σε επαφη με προσωπα απο τους Χημικους Μηχανικους και με παρεπεμψαν να δωσω για αυτη τη σχολη! Προφανως μπαινω με εξετασεις και απ οτι εμαθα, θα ξεκινησω απο το 3ο εξαμηνο!\nΘα ηθελα να ρωτησω εσας που εχετε μια σχετικη εμπειρια, καθως και ατομα τα οποια ανηκουν σε αυτο τον τομεα και εργαζονται, αν αξιζει να κανω αυτη την προσπαθεια! Με ενδιαφερει και αυτη η επιστημη, αλλωστε ειναι ακρως συγγενικες με την δικη μου, πιο καθαρα, ειναι τομεας των χημικων μηχανικων τα υλικα...\nΑξιζει λοιπον? Θα εχω μια αλλη προοπτικη με αυτη την προσπαθεια που θα κανω?\nΔημοσίευση 23 Αύγουστος 2010 - 12:06\nΘα πας από μία σχολή που δεν έχει επαγγελματικά δικαιώματα σε μία άλλη που σχεδόν δεν έχει;\nΑφού σου αρέσει η Μηχανολογία δες για Πολυτεχνείο αφού δυστυχώς ούτε το ΤΕΙ Μηχανολογίας δίνει επαγγελματικά δικαιώματα.\nΔημοσίευση 29 Μάιος 2011 - 22:25\nΕπαναφερω το θεμα. Με ενδιαφερει να εγγραφω στο τμημα Πολιτικων Ε.Υ του ΤΕΙ Πατρας. Ειμαι πολιτικος μηχανικος αποφοιτη του Πολυτεχνειου Πατρας. Καθε πληροφορια χρησιμη και ευπροσδεκτη!\nΔημοσίευση 30 Μάιος 2011 - 07:30\nO λόγος που το κάνεις αυτό ?


ΣΠΑΝΙΟ ΤΡΟΜΑΚΤΙΚΟ ΦΑΙΝΟΜΕΝΟ ΣΤΗΝ ΠΑΡΑΛΙΑ ΤΗΣ ΚΕΦΑΛΟΝΙΑΣ!!!Δεν θα πιστεύετε στα μάτια σας!!!2 ΒΙΝΤΕΟ!!! - Volcano Times Magazine\nHome / ΕΛΛΑΔΑ / ΣΠΑΝΙΟ ΤΡΟΜΑΚΤΙΚΟ ΦΑΙΝΟΜΕΝΟ ΣΤΗΝ ΠΑΡΑΛΙΑ ΤΗΣ ΚΕΦΑΛΟΝΙΑΣ!!!Δεν θα πιστεύετε στα μάτια σας!!!2 ΒΙΝΤΕΟ!!!\nΣΠΑΝΙΟ ΤΡΟΜΑΚΤΙΚΟ ΦΑΙΝΟΜΕΝΟ ΣΤΗΝ ΠΑΡΑΛΙΑ ΤΗΣ ΚΕΦΑΛΟΝΙΑΣ!!!Δεν θα πιστεύετε στα μάτια σας!!!2 ΒΙΝΤΕΟ!!!\nΑλήθεια έχετε δει πώς είναι αυτή η υπέροχη παραλία την περίοδο του χειμωνιάτικου χιονιά; Δεν θα πιστεύετε στα μάτια σας. Ο Μύρτος μετά το πέρασμα της Αριάδνης ήταν κυριολεκτικά αγνώριστος…\nΌποιος πλησίαζε τότε την υπέροχη παραλία της Κεφαλονιάς έβλεπε αυτή την εικόνα. Ήταν λες και έβραζε κυριολεκτικά ο Μύρτος, ο οποίος θύμιζε κάτι από Μόρντορ…\nΕμείς πάντως μετράμε ήδη μέρες για να ξαναδούμε τον Μύρτο όπως τον έχουμε συνηθίσει. Αυτόν και τα κύματά του…


Πολιτική απορρήτου – Επίσημη Ιστοσελίδα B&B-Edam | Bed and breakfast στο Ένταμ\nΗ παρούσα Πολιτική Απορρήτου ισχύει για το www.benb-edam.nl, το οποίο ανήκει στο και τελεί υπό τη διαχείριση τουB&B-Edam. Αυτή η Πολιτική Απορρήτου περιγράφει τον τρόπο με τον οποίο συγκεντρώνουμε και χρησιμοποιούμε πληροφορίες, οι οποίες μπορεί να περιλαμβάνουν προσωπικά δεδομένα που δίνετε στον ιστοχώρο μας: www.benb-edam.nl. Περιγράφει επίσης τις επιλογές που έχετε αναφορικά με τη χρήση των προσωπικών σας δεδομένων και τον τρόπο με τον οποίο μπορείτε να δείτε και να ενημερώσετε τα δεδομένα αυτά.\nΑν θέλετε να εξαιρεθείτε από την επεξεργασία δεδομένων που αναφέρονται στους όρους Γ-ΣΤ και δεν έχετε άμεση πρόσβαση σε κάποιον μηχανισμό εξαίρεσης (δεν υπάρχει για παράδειγμα στις ρυθμίσεις του λογαριασμού σας), παρακαλούμε επικοινωνήστε με το brian-kees@live.nl .\nΒασιζόμαστε σε εσάς για να διασφαλίζετε ότι τα προσωπικά σας στοιχεία είναι πλήρη, ορθά και επικαιροποιημένα. Παρακαλούμε ενημερώστε μας εγκαίρως για τυχόν αλλαγές ή ανακρίβειες στα προσωπικά σας στοιχεία, επικοινωνώντας με το brian-kees@live.nl . Θα χειριστούμε το αίτημά σας σύμφωνα με την ισχύουσα νομοθεσία.\nΑν έχετε ερωτήσεις ή προβληματισμούς σχετικά με την επεξεργασία των προσωπικών σας δεδομένων από εμάς ή εάν θέλετε να ασκήσετε τα δικαιώματά σας που απορρέουν από αυτήν την πολιτική, μπορείτε να επικοινωνήσετε μαζί μας μέσω του brian-kees@live.nl . Μπορείτε επίσης να επικοινωνήσετε με την τοπική αρχή προστασίας δεδομένων για τυχόν ερωτήσεις και παράπονα.


Time: Τελευταία κραυγή για δημοκρατία στη Βενεζουέλα, καθώς ο Μαδούρο σφίγγει τον κλοιό | LiFO\nTime: Τελευταία κραυγή για δημοκρατία στη Βενεζουέλα, καθώς ο Μαδούρο σφίγγει τον κλοιό\nΣυνεχίζονται οι διαδηλώσεις στη Βενεζουέλα ενώ αυξάνονται τα σενάρια για πραξικόπημα\n13.8.2017 | 21:00\n«Καθώς η Βενεζουέλα οδεύει αργά προς τη δικτατορία, σημειώνονται ζυμώσεις για μία εξέγερση;», διερωτάται το περιοδικό Time, σε άρθρο του που αναλύει τις σημαντικές εξελίξεις του τελευταίου διαστήματος στη χώρα αυτή της Λατινικής Αμερικής. Πρόκειται για «μία τελευταία κραυγή για δημοκρατία», επισημαίνει.\nΑκολουθεί ολόκληρο το άρθρο του Time:\nΠριν από την αυγή, στην αποικιακή πόλη της Βαλένθια της Βενεζουέλας στις 6 Αυγούστου, μια αυτοκινητοπομπή από SUV σταμάτησε σε μια κοντινή στρατιωτική βάση και μία ομάδα ανδρών με πράσινες στολές βγήκε έξω, κρατώντας τουφέκια. Μετά από μια αιματηρή ανταλλαγή πυροβολισμών, ένας αριθμός ανδρών διέφυγε μαζί με εκτοξευτές χειροβομβίδων και 93 Καλάσνικοφ. Ενώ τα στρατιωτικά ελικόπτερα έψαχναν μάταια για τους δράστες, ένα βίντεο έκανε τον γύρο του διαδικτύου δείχνοντας έναν πρώην λοχαγό να αναλαμβάνει την ευθύνη για την επιδρομή «με στόχο να σώσει τη χώρα από την πλήρη καταστροφή».\nΑυτή η επίθεση σηματοδότησε μια ανησυχητική κλιμάκωση από τις διαδηλώσεις που ταρακουνούν το νοτιοαμερικανικό έθνος από τον Απρίλιο, καθώς ο πρόεδρος Νικολάς Μαδούρο οδεύει πιο κοντά στην απόλυτη δικτατορία.\nΕπί μήνες, ένα μέρος των διαδηλωτών έχει αντιμετωπίσει την αστυνομία και τους στρατιώτες με πέτρες, κοκτέιλ μολότοφ και ασπίδες από χαρτόνι, σε συγκρούσεις που έχουν κοστίσει πάνω από 120 ζωές. Έχουν αποφύγει επίσης τις σφαίρες των παραστρατιωτικών ομάδων, που διατείνονται πίστη στο σοσιαλιστικό όραμα του προκατόχου και μέντορα του Μαδούρο, του Ούγκο Τσάβες.\nΑυτό το τελευταίο στάδιο της κρίσης πυροδοτήθηκε από την εκλογή στις 30 Ιουλίου της αποκαλούμενης Συντακτικής Συνέλευσης, που έχει υπερεξουσίες για να ξαναγράψει το Σύνταγμα. Οι πολέμιοι στηλίτευσαν μια δόλια ψηφοφορία, αλλά πολλοί φάνηκαν να παραμένουν αποφασισμένοι να επιδιώξουν τη δικαιοσύνη στην κάλπη, στις περιφερειακές εκλογές στο τέλος του έτους - μια κίνηση που ορισμένοι διαδηλωτές βλέπουν ως προδοσία αφότου τόσοι πολλοί έχουν πεθάνει στους δρόμους.\nΤώρα, μετά από την επιδρομή στη στρατιωτική βάση, οι εκκλήσεις για εξέγερση γίνονται όλο και πιο δυνατές. Ο Όσκαρ Πέρεζ, ο αυτονομημένος αστυνομικός επιθεωρητής -ο οποίος βρίσκεται υπό διωγμό από τότε που φέρεται να πιλόταρε ένα ελικόπτερο το οποίο έριξε χειροβομβίδες στο Ανώτατο Δικαστήριο τον Ιούνιο- χαιρέτισε την εξέγερση σε μια μαγνητοσκοπημένη συνέντευξη από την κρυψώνα του. Χακαρισμένες κυβερνητικές ιστοσελίδες προέτρεπαν τους πολίτες να «ενωθούν με στρατιωτικές μονάδες και αστυνομικές που έχουν κηρύξει ανταρσία».\nΟι δρόμοι του Καράκας ήταν σχετικά ήσυχοι μετά την επίθεση, με τους κατοίκους να περιμένουν σε ουρές για ώρες προκειμένου να ταΐσουν τις οικογένειές τους, αλλά μερικοί επικρότησαν την ιδέα μιας εξέγερσης του στρατού. «Ο στρατός είναι η μόνη ελπίδα», είπε ο Luis Garmendia, ένας καταστηματάρχης στο κέντρο της πόλης.\nΥπήρχαν όμως και εικασίες ότι η επιδρομή ήταν ένα τέχνασμα από την κυβέρνηση για να αποσπάσει την προσοχή από την οικονομική καταστροφή της. Παρά το γεγονός ότι έχει στη διάθεσή του τα μεγαλύτερα αποθέματα πετρελαίου στον πλανήτη, ο Μαδούρο έχει οδηγήσει την οικονομία σε υπερπληθωρισμό, που έχει αφήσει εκατομμύρια ανθρώπους πεινασμένους και φτωχούς.\nΈχει κατηγορήσει εδώ και καιρό μυστηριώδη ακροδεξιά ανατρεπτικά στοιχεία για το χάος, και το έκανε ξανά και στις 6 Αυγούστου όταν χαρακτήρισε την επιδρομή «τρομοκρατική επίθεση» από μισθοφόρους που χρηματοδοτήθηκαν από την Κολομβία και τις ΗΠΑ, συνδέοντάς την με τη μακρά ιστορία της παρέμβασης ξένων (γκρίνγκο) στην περιοχή.\nΗ χαοτική κατάσταση στη Βενεζουέλα καθιστά δύσκολο να προβλεφθεί αν η απειλή ενός πραξικοπήματος είναι πραγματική ή αν ο Μαδούρο και οι σύμμαχοί του θα είναι σε θέση να κρατηθούν στην εξουσία για χρόνια. Αλλά υπάρχει ο φόβος ότι ένας ένοπλος αγώνας θα μπορούσε να οδηγήσει σε εμφύλιο πόλεμο.\n«Τα σενάρια βίας είναι αυτά που προωθεί η κυβέρνηση με το να κλείνει τα κανάλια διαλόγου», λέει στο Time ο Juan Requesens, αντιπολιτευόμενος νομοθέτης και πρώην φοιτητικός ηγέτης. «Πιέζουν προς την αντιπαράθεση, αλλά θα είναι άνιση. Έχουν τα όπλα. Εμείς δεν έχουμε».\nΑυτό καθιστά την αφοσίωση του στρατού θέμα έντονης εικασίας. Ο Τσάβες, ένας αλεξιπτωτιστής που ξεκίνησε το δικό του αποτυχημένο πραξικόπημα το 1992, έβαλε αξιωματικούς στην κυβέρνησή του και έδωσε σε άλλους απαλλοτριωμένες εκτάσεις για να κερδίσει την αφοσίωσή τους. Εγκατέστησε επίσης ένα σύστημα κουβανέζικου τύπου για να παρακολουθεί οποιαδήποτε διαφωνία στις βαθμίδες του στρατού, λέει ο Pedro Pedrosa, πολιτικός σύμβουλος και πρώην ναυτικός αξιωματικός της Βενεζουέλας.\nΩστόσο, κάτω από την επιφάνεια, προσθέτει ο Pedrosa, πολλοί στρατιώτες θυμώνουν όλο και πιο πολύ, ειδικά καθώς καταπνίγουν ταραχές για τα τρόφιμα στις δικές τους γειτονιές. «Στον στρατό, υπάρχει πολύ, πολύ δυσαρέσκεια», λέει. «Στο τέλος, θα μπορούσε να γίνει έκρηξη».\n* Το άρθρο είναι των δημοσιογράφων Ioan Grillo και Jorge Benezra.\nΚαταγγελία - κόλαφος του ΟΗΕ για τη Βενεζουέλα: Yπερβολική χρήση βίας από τις δυνάμεις ασφαλείας\nΔιεθνή Καταγγελία - κόλαφος του ΟΗΕ για τη Βενεζουέλα: Yπερβολική χρήση βίας από τις δυνάμεις ασφαλείας\n«Από την αρχή των διαδηλώσεων τον Απρίλιο, διαπιστώνουμε μια φανερή τάση για υπερβολική χρήση βίας εναντίον των διαδηλωτών» τονίζει ο Ύπατος Αρμοστής για τα Δικαιώματα του Ανθρώπου Ζέιντ Ράαντ αλ Χουσέιν\nΔιεθνή Ο Τραμπ δεν αποκλείει το ενδεχόμενο στρατιωτικής επέμβασης στη Βενεζουέλα - Για «πράξη τρέλας» κάνει λόγο η κυβέρνηση Μαδούρο\n«Έχουμε στρατεύματα σε όλο τον κόσμο σε μέρη που βρίσκονται πολύ μακριά. Η Βενεζουέλα δεν είναι τόσο μακριά και ο λαός υποφέρει και άνθρωποι πεθαίνουν» δήλωσε ο Αμερικανός πρόεδρος\nΔιεθνή Αυτές είναι οι χώρες που στηρίζουν την κυβέρνηση του Μαδούρο\nΔιεθνή Βενεζουέλα: Ο Μαδούρο καταγγέλλει επίθεση «μισθοφόρων» εναντίον του στρατού\nΚάνει λόγο για "τρομοκρατική επίθεση" με χρηματοδότηση από Κολομβία και ΗΠΑ


ΜΑΘΗΜΑΤΑ ΕΥΓΕΝΙΑΣ ΑΠΟ ΤΟΝ ALICE COOPER – MetalRadio.gr\nΜΑΘΗΜΑΤΑ ΕΥΓΕΝΙΑΣ ΑΠΟ ΤΟΝ ALICE COOPER\n12/06/2020 by\tHellena Mihailidou\tin Uncategorized\n«Δεν νομίζω να έχω αρνηθεί ποτέ αυτόγραφο ή φωτογραφία» είπε ο λατρεμένος Alice Cooper στη συνέντευξή του στην τραγουδίστρια των Halestorm.\nΣτις 29 Μαΐου ο Alice Cooper ήταν guest στο We Are Hear’s “Raise Your Horns With Lzzy Hale” — που παρουσιάζει η Lzzy Hale. Μιλώντας για το πως παρά την επιτυχία του παραμένει ταπεινός και προσγειωμένος ο Alice είπε όπως θα δείτε και στο παρακάτω βίντεο : “Δεν νομίζω να έχω αρνηθεί ποτέ αυτόγραφο ή φωτογραφία σε κάποιον. Μόνο και μόνο γιατί για μένα είναι κομπλιμέντο που θέλουν να τους υπογράψω κάτι. Αυτό που δεν μου αρέσει είναι αυτοί που μου φέρνουν 7 ίδια άλμπουμ να υπογράψω γιατί ξέρω ότι θέλει να τα πουλήσουν. Αλλά τους ρωτάω από πριν, το κάνεις για να θρέψεις την οικογένεια και τα παιδιά σου με αυτό; Και αν μου πουν ναι λέω εντάξει θα τα υπογράψω.”\n«Αλλά ειλικρινά, ας αφήσουμε τον εγωισμό πάνω στη σκηνή,» συνέχισε. «Και όταν βγαίνω έξω δημόσια κάθε μέρα, και η Sheryl και εγώ καταλήγουμε στο mall, σε όποια πόλη και να είμαστε. Φοράω baseball καπελάκι και γυαλιά ηλίου. Αν κάποιος με αναγνωρίσει, θα βγάλω φωτογραφία.»\nAlice Cooper Halestorm Hard Rock Lzzy Hale Metalradio.gr


Tabula Rasa Blog: "Μια ματιά στο... Celebrity Game Night" της Νάνσυ Καρτέρη\nΤο τέταρτο επεισόδιο του show με μέσο όσο τηλεθέασης 26.6% στο γενικό κοινό και 28.6% στο νεανικό φάνηκε να κέρδισε την εμπιστοσύνη του κόσμου σκαρφαλώνοντας ακόμα πιο ψηλά στους πίνακες της AGB.\nΗ δημοφιλής ηθοποιός, άνετη, σπιρτόζα, χωρίς άγχος, συγκρατημένη όσο πρέπει αλλά και με χιούμορ όπου χρειαζόταν, έκανε ''παιχνίδι'' με τους καλεσμένους της μεταδίδοντάς τους τον ρυθμό της. Το μεγάλο της ατού έγκειται στο ότι δείχνει πώς τη νοιάζει περισσότερο να περάσει καλά ο κόσμος και λιγότερο το πώς θα καταξιωθεί η ίδια ως παρουσιάστρια.\nΟ Γιώργος Καπουτζίδης, η Ντέμη, ο Παναγιώτης Πετράκης και ο Φώτης Σεργουλόπουλος, ο Ηλίας Πάνου, η Μελίνα Μακρή, η Έλενα Λέκκα και η Shaya, τα μέλη των δύο ομάδων μας διασκέδασαν με κάθε τρόπο έχοντας μεταξύ τους πολύ καλή χημεία και δείχνοντας έτοιμοι ανά πάσα ώρα και στιγμή να τσαλακωθούν.\nΜπορεί το consept του Celebrity Game Night να έρχεται από το εξωτερικό, εμπεριέχει όμως και στοιχεία παλαιότερων ελληνικών εκπομπών τύπου ''κάψε το σενάριο''.\nΤο σκηνικό του στούντιο όμορφο και χρηστικό, ενώ η ροκ μπάντα στο πίσω μέρος έδινε το δικό της στίγμα στα κατάλληλα σημεία. Βέβαια, δεν εντυπωσιαστήκαμε από ορισμένες σκηνοθετικές επιλογές, όπως για παράδειγμα τις γρήγορες εναλλαγές των πλάνων, κάτι που ωστόσο δεν επισκίασε το τελικό αποτέλεσμα.\nΕυχάριστο αλλά όχι τόσο φανταχτερό, παραστατικό αλλά όχι τόσο οργανωμένο, το Celebrity Game Night είναι ένα show που γνωρίζει μεγάλη επιτυχία σε Ελλάδα και εξωτερικό αλλά χωράει ακόμα βελτιώσεις.\nΚαι μια τελευταία ένσταση όσον αφορά την ώρα προβολής του: Αντί για τις 23.30 θα μπορούσε να παίζει νωρίτερα, ας πούμε στις 21:00, ώστε να έχει ακόμα μεγαλύτερη απήχηση.\nΣυγγραφέας: Νάνσυ Καρτέρη - φοιτήτρια Tabula Rasa\nΑναρτήθηκε από Tabula Rasa στις 1:21 μ.μ.\nΚείμενα σπουδαστών (436)\n“Το μπακάλικο” της Ελένης Μπλιούμη\nΕίναι μερικές μνήμες χαραγμένες στα μονοπάτια του μυαλού μας, που όταν ξένοιαστα σουλατσάρουμε σ΄ αυτά, τις αναμοχλεύουμε και τις...\nΔιαγωνισμός "50 λέξεις" - Κείμενο 8: "Όλα για αυτήν" του Κωνσταντίνου Ατταλιώτη\nΓεννήθηκε ξαφνικά, χωρίς να το περιμένει κανείς. Την αγάπησαν αμέσως, αβίαστα, αμετάκλητα και πίστεψαν σε εκείνη. Ήταν έξυπνη και αληθινή ...


Σε νέο ιστορικό υψηλό ο Nasdaq, ήπιες πιέσεις για τον Dow Jones | Business Daily\n25 Ιαν 2021 23:19 Ανανεώθηκε: 23:44\nΡεκόρ για τη μετοχή της Apple με κέρδη 2,8%, ενώ 4% υψηλότερα κινήθηκε η μετοχή της Tesla, με τους επενδυτές να αναμένουν πληθώρα εταιρικών ανακοινώσεων κατά τη διάρκεια της εβδομάδας.\nΑντίθετες δυνάμεις επικράτησαν στη σημερινή συνεδρίαση μεταξύ των τριών βασικών δεικτών της Wall Street, με τον Nasdaq να φθάνει σε νέο ρεκόρ, ενώ αντίθετα ο Dow Jones εμφάνισε έστω και μετρημένες απώλειες.\nΟ Dow Jones είχε πτώση 0,11% στις 30.963,21 μονάδες, με τον S&P 500, μετά από μία συνεδρίαση αρκετά έντονων διακυμάνσεων να ενισχύεται 0,37% στις 3.855,86 μονάδες και τον Nasdaq να κατακτά νέο ιστορικό υψηλό, καθώς εμφάνισε κέρδη 0,71% στις 13.638,82 μονάδες.\nΟι επενδυτές ανησυχούν αρκετά για την πορεία του νέου πακέτου στήριξης των 1,9 τρισ. δολαρίων, καθώς κορυφαία στελέχη του Δημοκρατικού κόμματος υποστήριξαν ότι υπάρχουν δυσκολίες στην ψήφισή του και μπορεί να χρειαστεί διάστημα άνω του ενός μηνός έως ότου αυτό επιτευχθεί. Όπως υποστηρίζουν Reuters και Bloomberg υπάρχει μερίδα Ρεπουμπλικανών που θεωρούν αρκετά «ακριβό» το νέο πρόγραμμα και αφήνουν να εννοηθεί ότι δεν θα το ψηφίσουν.\nΤην ίδια ώρα η προσοχή έχει στραφεί στις ανακοινώσεις μεγεθών δ’ τριμήνου, καθώς κατά τη διάρκεια της τρέχουσας εβδομάδας δημοσιοποιούν μεγέθη 13 εισηγμένες στον Dow Jones και 111 εισηγμένες στον S&P 500, μεταξύ των οποίων κορυφαία ονόματα του αμερικανικού επιχειρείν όπως Apple, Microsoft, Netflix, Tesla, McDonald’s, Honeywell, Caterpillar και Boeing.\nΚέρδη 2,8% για την Apple και νέο ιστορικό υψηλό, η οποία ανακοινώνει τα μεγέθη τριμήνου μετά το κλείσιμο της Wall Street την Τετάρτη, ενώ την ίδια ημέρα θα ανακοινώσει αποτελέσματα και η Tesla η οποία ενισχύθηκε 4%.\nΜέχρι στιγμής οι ανακοινώσεις μεγεθών τριμήνου έχουν ικανοποιήσει τους επενδυτές, καθώς εκ των εταιρειών του S&P 500 που τα έχουν δημοσιοποιήσει το 73% κατόρθωσε να ξεπεράσει τις εκτιμήσεις της αγοράς για πωλήσεις και κέρδη ανά μετοχή, σύμφωνα με στοιχεία της Bank of America.\nΠάντως οι αναλυτές παραμένουν αισιόδοξοι για την πορεία της αμερικανικής οικονομίας, με τον Jan Hatzius της Goldman Sachs να εκτιμά ότι για το 2021 ο ρυθμός ανάπτυξης θα φθάσει στο 6,6%, μία από τις πιο αισιόδοξες εκτιμήσεις μεταξύ των οικονομολόγων.\nΑνοδικές τάσεις επικράτησαν στην αγορά πετρελαίου, με το προθεσμιακό συμβόλαιο για το Brent να ενισχύεται 0,78% στα 55,68 δολάρια, ενώ αυτό για το αμερικανικό αργό κινήθηκε 0,99% υψηλότερα στα 52,80 δολάρια.\nΠτωτική πορεία για την αγορά πολυτίμων μετάλλων, με τον χρυσό να υποχωρεί οριακά 0,08% στα 1.854,90 δολάρια, ενώ μεγαλύτερες πιέσεις δέχθηκε ο άργυρος, με απώλειες 0,64% στα 25,392 δολάρια.


Λασκαράκη: Πώς αντέδρασε ο Σουλτάτος μετά την δημοσιοποίηση της αναγγελίας του γάμου τους (βιντεο) ~ Boom24.gr\nΛασκαράκη: Πώς αντέδρασε ο Σουλτάτος μετά την δημοσιοποίηση της αναγγελίας του γάμου τους (βιντεο)\n11:44:00 π.μ. boom24.gr lifestyle\nH αναγγελία του γάμου τους δημοσιεύτηκε και αναφέρει: «Ο Ελευθέριος Σουλτάτος, κάτοικος Καβροχωρίου Μαλεβιζίου, γεννηθείς εις Ηράκλειον Κρήτης, του Μιχαήλ και της Σόνιας, το γένος Ζερβάκη και η Βασιλική Λασκαράκη, κάτοικος Καβροχωρίου Μαλεβιζίου, γεννηθείσα εις Θεσσαλονίκην, του Χρήστου και της Αναστασίας, το γένος Βαμβακίδου, πρόκειται να έλθουν σε γάμο που θα γίνει εις την Κρήτην».\nΜετά τη δημοσιοποίηση της αναγγελίας του γάμου τους, η Βάσω ανέφερε πώς αντέδρασε ο αγαπημένος της.\nΗ ηθοποιός είπε στην κάμερα της εκπομπής «Στη φωλιά των Κου Κου»: «Έχω γυρίσματα μέχρι τέλη Ιουνίου. Ό,τι μπορώ θα κάνω για τις προετοιμασίες του γάμου. Τη δημοσιότητα προσπαθεί ο καημένος να την αποδεχτεί. Μετά την αναγγελία του γάμου, όταν ένας άνθρωπος που δεν ξέρει από αυτά, σοκάρεται λίγο. Γιατί δεν πιστεύει ότι θα συμβεί. Εγώ το πίστευα.».


Η Tesla, είχε υποσχεθεί να φέρει το νέο hardware για αυτόνομη οδήγηση και στα ήδη υπάρχοντα μοντέλα, Tesla Model S και Tesla Model X. Τώρα, τα νέα μοντέλα που βγαίνουν από την γραμμή παραγωγής, είναι εξοπλισμένα με το «Hardware 2» όπως το αποκαλεί η Tesla, και επιτέλους μπορούμε να δούμε καλύτερα περισσότερες λεπτομέρειες για αυτό.\nΤο νέο Autopilot Hardware έχει 8 κάμερες, 1 ραντάρ, ultrasonic αισθητήρες, έναν νέο υπερυπολογιστή για να υποστηρίξει το «Tesla Vision», ένα end-to-end image processing λογισμικό και τέλος ένα νευρωνικό δίκτυο. Σαν σύνολο, οι αισθητήρες αυτοί αποτελούν ένα από τα πιο εξελιγμένα σετ τεχνολογίας σε αμάξι σήμερα.\nΤο να εξοπλίσεις ένα όχημα με 8 κάμερες, χωρίς αυτές να είναι στην οροφή, είναι ένα δύσκολο εγχείρημα. Η Tesla όμως το κατάφερε, σε σημείο που πλέον είναι δύσκολο να εντοπίσεις τις κάμερες αυτές.\nΣε μια φωτογραφία που δημοσίευσε ο διευθυντής του Autopilot Program, Sterling Anderson, έδωσε ένα πολύ καλό παράδειγμα της προσπάθειας αυτής. Στην φωτογραφία αυτή, υπάρχουν δίπλα δίπλα ένα περσινό Tesla Model X και ένα καινούργιο με το «Hardware 2». Είναι αρκετά δύσκολο να ξεχωρίσεις ποιο από τα δύο είναι ικανό για αυτόνομη οδήγηση (εκτός αν είσαι οικείος με το Signature Red).\nΕπιπλέον, κάποιος χρήστης που γνώριζε που βρίσκονται οι κάμερες του οχήματος, τις έβγαλε φωτογραφίες και τις μοιράστηκε με τον κόσμο. Χάρις αυτές τις φωτογραφίες, μπορούμε να ρίξουμε μια καλύτερη ματιά στο «Hardware 2».\nΑπό ότι βλέπουμε, η Tesla σκέφτηκε και σχεδίασε προσεκτικά το που θα τοποθετηθούν οι κάμερες αυτές. Σε αρκετές έχει συμπεριλάβει και θερμαντικά στοιχεία, ώστε ο πάγος να μην καλύπτει το οπτικό τους πεδίο.\nΤώρα που το hardware είναι έτοιμο, η Tesla έχει επικεντρωθεί στο software. Σύμφωνα με τον CEO της Tesla, Elon Musk, τα νέα προχωρημένα features του Autopilot, θα αρχίσουν να καταφθάνουν τον Δεκέμβριο μέσω updates.\nPrevious Post Swift Navigation Piksi Multi: GPS με ακρίβεια 2 εκατοστών για αυτόνομα αυτοκίνητα\nNext PostABB & Volvo: Δημιούργησαν “γρήγορη” βάση φόρτισης για ηλεκτρικά λεωφορεία


Γιώργος Λιάγκας: «Γιατί να "επιτρέπεται" να γράφει βιβλίο ο Αρναούτογλου, η Τσιμτσιλή και ο Κανάκης και όχι ο Ντάνος;» - SHOWBIZ - People Greece\n02/03/2019 01:23:43 μμ\nΟ Γιώργος Λιάγκας μπορεί να απουσιάζει από την τηλεόραση εδώ και ένα χρόνο σχεδόν, όμως τα σχόλιά του συνεχίζουν να προκαλούν αίσθηση. Αυτή τη φορά μέσα από το προσωπικό του blog «Δεν Κρίνω» στο Znews.gr, ο δημοσιογράφος και παρουσιαστής μιλά για το βιβλίο του Γιώργου Αγγελόπουλου.\nΚαι ενώ πολλοί θα περίμεναν να… «κράξει» τον Ντάνο, ο Γιώργος Λιάγκας με μία διαφορετική ματιά, μας λέει πολύ απλά «Γιατί όχι»; Ξεκαθαρίζει μεν πως δεν σκοπεύει να το διαβάσει, όμως απορεί με το λόγο που ο νικητής του Survivor δέχτηκε τόσο μεγάλη επίθεση.\nΔείτε μέρος του κειμένου του:\n«Δεν καταλαβαίνω όμως γιατί όλο αυτό το μίσος και ο αλληλοσπαραγμός. Δικαίωμά του δεν είναι να τα ‘κονομήσει τώρα που γυρίζει και που κανείς δεν ξέρει για πόσο ακόμα;\nΔηλαδή όλοι εσείς που του τα χώνετε, αν σας δινόταν η ευκαιρία, να μην στύψετε το μυαλό σας, να μην σας βγουν τα μάτια στο γράψιμο, να το γράψει κάποιος άλλος με δική σας διήγηση, να λάβετε κι άλλη δημοσιότητα πέραν της όποιας έχετε και να ‘κονομήσετε και μερικές δεκάδες χιλιάδες ευρώ ακόμα, θα λέγατε όχι;\nΕξάλλου, για ελάτε και στην θέση του κατά τα άλλα πολύ σοβαρού εκδοτικού οίκου. Όταν η αγορά βιβλίου μαραζώνει και οι μικροί εκδοτικοί οίκοι έχουν εξαφανιστεί, αφήνεις τέτοια ευκαιρία; Προφανώς η Εκδοτική Αθηνών φαντάζομαι θα αισθάνεται πιο περήφανη για το «ΝΕΥΣΙΣ24» η για το «Λαβύρινθοι, φιλοσοφικά σπαράγματα και παραμυθίες» του Αναπολιτάνου, απ’ ό,τι για την βιογραφία του Ντάνου. Έλα όμως που για να βγάλει τα δύο πρώτα, χρειάζεται τα λεφτά από το τρίτο».\nΚωνσταντίνος Βασάλος: Απάντησε on air για τα δημοσιεύματα χωρισμού με την Ευρυδίκη


Καψώνι Γιαννακόπουλου στην ομάδα μπάσκετ! ΕΠΙΣΤΡΟΦΗ ΜΕ ΠΟΥΛΜΑΝ!!!! ~ Αnalysts for Change\nΚαψώνι Γιαννακόπουλου στην ομάδα μπάσκετ! ΕΠΙΣΤΡΟΦΗ ΜΕ ΠΟΥΛΜΑΝ!!!!\nΦανερά εκνευρισμένος από το χαρακτήρα που... δεν έδειξαν οι παίκτες του Παναθηναϊκού, ο Δημήτρης Γιαννακόπουλος αποφάσισε να μην πετάξει η ομάδα με αεροπλάνο στην Αθήνα, αλλά να επιστρέψει με πούλμαν.\nΟ Παναθηναϊκός ξεκίνησε με όνειρα τη σειρά των προημιτελικών κόντρα στην Φενέρμπαχτσε του Ζέλικο Ομπράντοβιτς, όμως τελικά οι Τούρκοι πήραν... σκούπα και καθάρισαν τους πράσινους με 3-0 (δυο νίκες στην Αθήνα).\nΤο γεγονός αυτό όπως φαίνεται δεν θα περάσει στο ντούκου και αναμένονται εξελίξεις στο πράσινο στρατόπεδο.\nΗ αρχή πάντως είναι κάπως... viral για την ομάδα του "τριφυλλιού", αφού ο Δημήτρης Γιαννακόπουλος αποφάσισε να ακυρώσει τα εισιτήρια της επιστροφής με αεροπλάνο και η ομάδα θα γυρίσει... οδικώς!\nΑν το μεταφράσουμε σε απόσταση, τότε μιλάμε για 1095 χιλιόμετρα ή περίπου 11 ώρες ταξιδιού στην καλύτερη των περιπτώσεων!\nΟι πράσινοι, πάντως, δεν θα επηρεαστούν αγωνιστικά, αφού η επόμενη τους επίσημη αναμέτρηση είναι σε περίπου δέκα ημέρες, όταν και θα μάθουν τον αντίπαλο τους στους "4" του πρωταθλήματος που θα προκύψει από το ζευγάρι ΑΕΚ - Ρέθυμνο/Κολοσσός.


Κάλεσμα του Εργατικού Κέντρου Τρικάλων για την απεργία - trikalaIN\nΚάλεσμα απεργιακής κοινητοποίησης από το Εργατικό Κέντρο Τρικάλων\nΗ Διοίκηση του Ε.Κ.Ν.Τρικάλων σας καλεί να δώσετε ΜΑΖΙΚΟ – ΜΑΧΗΤΙΚΟ και ΑΓΩΝΙΣΤΙΚΟ παρόν στην 24ωρη ΠΑΝΕΛΛΑΔΙΚΗ ΑΠΕΡΓΙΑ που κήρυξε η Γ.Σ.Ε.Ε. στη ΣΥΓΚΕΝΤΡΩΣΗ του ΕΡΓΑΤΙΚΟΥ ΚΕΝΤΡΟΥ την ΠΕΜΠΤΗ 27 ΝΟΕΜΒΡΙΟΥ 2014 και ώρα 10 π.μ.\n• Η πλήρης απελευθέρωση των απολύσεων στον ιδιωτικό τομέα, οι χιλιάδες απολύσεις εργαζομένων στο Δημόσιο που θα εκτινάξει ακόμη περισσότερο την ανεργία που έχει φτάσει στα ύψη.\n• Η νέα απορρύθμιση των εργασιακών σχέσεων με την διεύρυνση της μερικής απασχόλησης σε βάρος της σταθερής εργασίας.\n• Οι νέες μειώσεις στα εισοδήματα μέσω του ΕΝΦΙΑ, της υπερφορολόγησης των μικρών και μεσαίων εισοδημάτων αλλά και εφαρμογής νέου μισθολογίου στο Δημόσιο, που σε συνδυασμό με την αξιολόγηση – σφαγείο θα συρρικνώνει ακόμη περισσότερο τους μισθούς των εργαζομένων.\n• Η νέα συρρίκνωση των ασφαλιστικών δικαιωμάτων των εργαζομένων που δε θα περιορίζεται στις μειώσεις που έχουν ήδη θεσμοθετηθεί. Δρομολογούνται επιπλέον αυξήσεις στα όρια ηλικίας, μειώσεις σε κύριες και επικουρικές συντάξεις αλλά και κατάργηση του κοινωνικού χαρακτήρα της ασφάλισης μέσω της απαρέγκλιτης τήρησης ιδιωτικοοικονομικών κριτηρίων.\nΤα μέτρα αυτά αποτελούν ακόμα ένα πλήγμα στις Δημοκρατικές ελευθερίες, που την περίοδο των μνημονίων έχουν δεχτεί απανωτά πλήγματα.


Τι να αποφύγετε και τι να επιλέξετε στην διατροφή σας το καλοκαίρι - Δημοκρατική της Ρόδου\nΤι να αποφύγετε και τι να επιλέξετε στην διατροφή σας το καλοκαίρι\nΤα τηγανητά: Δυστυχώς, με το τηγάνισμα, τα φαγητά απορροφούν πολύ λάδι, αυξάνοντας τα λιπαρά και τις θερμίδες τους.\nΤι να διαλέξετε αντί για τηγανητά: Ψητά. Το ψητό φαγητό μπορεί να είναι επίσης τραγανό, χωρίς να απορροφά τόσο λάδι.\nΠιάτα αλά κρεμ: Ποιος μπορεί να αντισταθεί σε ένα κοτόπουλο αλά κρεμ; Η κρέμα γάλακτος είναι πλούσια σε γεύση και υφή, πλούσια, όμως, και σε λιπαρά και θερμίδες.\nΤι να διαλέξετε αντί για αλά κρεμ: Ψητά τα οποία μπορούν να συνοδεύονται από σάλτσα γιαουρτιού ή μουστάρδας, θα σας «δώσουν» λιγότερες θερμίδες και θα σας ανταμείψουν σε γεύση.\nΜαγειρεμένο φαγητό: Να ρωτήσετε πως είναι μαγειρεμένο ένα φαγητό πριν παραγγείλετε. Αποφύγετε οτιδήποτε γράφει σωτέ, πανέ, τηγανιτό, αλά κρεμ.\nΠροτιμήστε πιάτα τα οποία είναι στο γκριλ, ψητά στο φούρνο, στον ατμό ή βραστά.\nΕπιλέξτε το σωστό μέγεθος μερίδας: Τις μεγαλύτερες μερίδες (extra large) καλό θα ήταν να τις αποφεύγετε. Εάν δείτε ότι το πιάτο που παραγγείλατε είναι αρκετά μεγάλο, μοιραστείτε το.\nΠροσέξτε στην γαρνιτούρα: Αντί για τηγανητές πατάτες, μπορείτε να ζητήσετε λαχανικά ή ρύζι. Ακόμη, στην σαλάτα σας μπορείτε να ζητήσετε χωριστά την σως, ώστε να μπορείτε να ελέγξετε εσείς την ποσότητα της.\nΣτην πιτσαρία: Εάν θέλετε να προσέξετε την σιλουέτα σας, αλλά δεν θέλετε και να στερηθείτε, υπάρχει λύση!\nΜπορείτε να παραγγείλετε πίτσα με λεπτή ζύμη και να αποφύγετε τα πολλά αλλαντικά, ενισχύοντας την με λαχανικά. Ακόμη, εάν θέλετε να φάτε μακαρόνια επιλέξετε ως συνοδευτικό σάλτσα κόκκινη ή θαλασσινών και αποφύγετε τα τυριά και την κρέμα γάλακτος.\nΧειμωνιάτικες διατροφικές παγίδες Γράφει ο Εμμανουήλ Μοράρης Διαιτολόγος-Διατροφολόγος Ο Χειμώνας είναι η εποχή που αυξάνεται…\nΧειμωνιάτικες διατροφικές παγίδες Γράφει ο Εμμανουήλ Μοράρης Διαιτολόγος-Διατροφολόγος Ο Χειμώνας είναι η εποχή που θεωρείται…\n5 σημαντικές συμβουλές για τις εξόδους του καλοκαιριού Γράφει ο Εμμανουήλ Μοράρης Διαιτολόγος-Διατροφολόγος Τόσο ο καλός καιρός, όσο και οι…\nΣυμβουλές για την Τσικνοπέμπτη Γράφει ο Εμμανουήλ Μοράρης Διαιτολόγος-Διατροφολόγος Για να μην ξεφύγετε την Τσικνοπέμπτη, καλό…


Σκληρή κριτική Παπανώτα σε Μικρούτσικο και Big Brother | Νέα - Live Εκπομπές\nΕν συνεχεία κατακεραυνώνει το τηλεοπτικό πάνελ, αφήνοντας «καρφιά» τόσο για τον παρουσιαστή, Χάρη Βαρθακούρη όσο και τον Ανδρέα Μικρούτσικο. «Κερασάκι στην τούρτα η επιλογή παρουσιαστή και πάνελ… Ο κεντρικός να τραγουδάει (άσχετο) τα τραγούδια του και τα τραγούδια του μπαμπά… Α και να μας αναφέρει ανά πεντάλεπτο τη σύζυγό του…( αν μπορούσε ας έκανε κι αλλιώς)… Το πάνελ αξιοθρήνητο… Όπως τα περισσότερα πάνελ πασχίζει να φανεί… Ω τι μοίρα για ένα άνθρωπο προχωρημένης ηλικίας και γνωστής… πορείας…»\nΑναλυτικά η ανάρτηση του Παπανώτα:\nΑφήστε καταρχήν τις συγκρίσεις. Το big brother είναι το μόνο ριάλιτι χωρίς αντικείμενο. Οπότε καμία σχέση με τα υπόλοιπα όπου πηγαίνεις για να τραγουδήσεις ή να γίνεις μοντέλο ή σεφ ή να φλερτάρεις. Το επίπεδο βέβαια του φλερτ και της ερωτικής διεκδίκησης δεν έχει πάντα να κάνει με\nτην γενικότερη προσωπικότητα του ανθρώπου. Εκεί, αν την δαγκώσεις, μπορεί να ξεφύγεις όποιος κι αν είσαι. Πόσο μάλλον όταν παίζει κι ο γυναικείος ανταγωνισμός…\nΌσο για το big brother, δε φταίει το κόνσεπτ γι’ αυτό που βλέπετε. Μια χαρά θα ήταν αν έμπαιναν στο σπίτι άνθρωποι σκεπτόμενοι, με παιδεία κι ενδιαφέροντα. Αν αντί να σκοτώνονται και να πουλάνε κρέας και ματαιοδοξία, βλέπαμε να συζητούν όπως κάνουμε όλοι στις παρέες μας. Να\nδιηγούνται κομμάτια της ζωής τους όπως κάνουμε όταν γνωρίζουμε καινούργιους φίλους. Να φλερτάρουν… Αν το παιγνίδι μας έδειχνε ότι υπάρχουν και σκεπτόμενοι και σοβαροί μετανάστες. Έξυπνες χειραφετημένες γυναίκες. Ομορφάντρες που δεν ζουν μόνο για τους κοιλιακούς τους.\nΚαταλαβαίνετε ελπίζω. Το πρόβλημα λοιπόν είναι ποιους επέλεξαν για μέσα. Με τι κριτήρια. Και θα σας εκπλήξω. Γυναίκα έβαλε την τελική υπογραφή στην επιλογή!!!!! Χωρίς προφανώς καν να σκεφτεί τι συμπέρασμα μπορεί να βγάλει κανείς για το γούστο της ή το επίπεδο της…\nΚερασάκι στην τούρτα η επιλογή παρουσιαστή και πάνελ… Ο κεντρικός να τραγουδάει (άσχετο) τα τραγούδια του και τα τραγούδια του μπαμπά… Α και να μας αναφέρει ανά πεντάλεπτο τη σύζυγό του…( αν μπορούσε ας έκανε κι αλλιώς)… Το πάνελ αξιοθρήνητο… Όπως τα περισσότερα πάνελ πασχίζει να φανεί… Ω τι μοίρα για ένα άνθρωπο προχωρημένης ηλικίας και γνωστής… πορείας…\nΗ ψυχολόγος δε, αν δε χτυπήσει μπιέλα τώρα, δε θα χτυπήσει ποτέ. Το βλέπεις το πολιτισμικό σοκ στα μάτια της. Ε, σε κάποιο λάιβ θα τα σκίσει τα πτυχία της…Το βλέπω…Σε άγρα τηλεθέασης και για την τελική κάθαρση… Αυτά. Ελπίζω να μη βιαστείτε οι καλοθελητές να με παρεξηγήσετε ΠΆΛΙ Αν και δε βαριέσαι…».\nΑφού λοιπόν σας ενδιαφέρει ακούστε δύο πράγματα. Αφήστε καταρχήν τις συγκρίσεις. Το big brother είναι το μόνο ριαλιτι χωρίς αντικείμενο. Οπότε καμία σχέση με τα υπόλοιπα όπου πηγαίνεις για να τραγουδήσεις ή να γίνεις μοντέλο ή σεφ ή να φλερτάρεις. Το επίπεδο βέβαια του φλερτ και της ερωτικής διεκδίκησης δεν έχει πάντα να κάνει με την γενικότερη προσωπικότητα του ανθρώπου. Εκεί, αν την δαγκώσεις, μπορεί να ξεφύγεις όποιος κι αν είσαι. Πόσο μάλλον όταν παίζει κι ο γυναικείος ανταγωνισμός… Όσο για το big brother, δε φταίει το κονσεπτ γιαυτό που βλέπετε. Μια χαρά θα ήταν αν έμπαιναν στο σπίτι άνθρωποι σκεπτόμενοι, με παιδεία κι ενδιαφέροντα. Αν αντί να σκοτώνονται και να πουλάνε κρέας και ματαιοδοξία, βλέπαμε να συζητούν όπως κάνουμε όλοι στις παρέες μας. Να διηγούνται κομμάτια της ζωής τους όπως κάνουμε όταν γνωρίζουμε καινούργιους φίλους. Να φλερτάρουν… Αν το παιγνίδι μας έδειχνε ότι υπάρχουν και σκεπτόμενοι και σοβαροί μετανάστες. Έξυπνες χειραφετημενες γυναίκες. Ομορφαντρες που δεν ζουν μόνο για τους κοιλιακούς τους. Καταλαβαινετε ελπίζω. Το πρόβλημα λοιπόν είναι ποιους επέλεξαν για μέσα. Με τι κριτήρια. Κσι θα σας εκπληξω. Γυναίκα έβαλε την τελική υπογραφή στην επιλογή!!!!! Χωρίς προφανώς καν να σκεφτεί τι συμπέρασμα μπορεί να βγάλει κανείς για το γούστο της ή το επίπεδο της… Κερασάκι στην τούρτα η επιλογή παρουσιαστή και πάνελ… Ο κεντρικός να τραγουδάει (άσχετο) τα τραγούδια του και τα τραγούδια του μπαμπά… Α και να μας αναφέρει ανά πεντάλεπτο τη σύζυγό του…( αν μπορούσε ας έκανε κι αλλιώς)… Το πάνελ αξιοθρήνητο… Όπως τα περισσότερα πάνελ πασχίζει να φανεί… Ω τι μοίρα για ένα άνθρωπο προχωρημένης ηλικίας και γνωστής… πορείας… Η ψυχολογος δε, αν δε χτυπήσει μπιέλα τώρα, δε θα χτυπήσει ποτέ. Το βλέπεις το πολιτισμικό σοκ στα μάτια της. Ε, σε κάποιο λάιβ θα τα σκίσει τα πτυχία της…Το βλέπω…Σε άγρα τηλεθέασης και για την τελική κάθαρση… Αυτά. Ελπίζω να μη βιαστείτε οι καλοθελητες να με παρεξηγήσετε ΠΆΛΙ. Αν και… δε βαριέσαι…\nTags: Big BrotherΠαπανότας\nΕπίσημα νέος προπονητής του Άρη ο Μάντζιος


Η πνευμονική υπέρταση (ΠΥ) δεν έχει καμία απολύτως σχέση με την αρτηριακή υπέρταση. Αρτηριακή υπέρταση ονομάζεται η αύξηση της πίεσης του αίματος μέσα στις αρτηρίες ολόκληρου του σώματος, εκτός από τις αρτηρίες των πνευμόνων. Αντίθετα, η πνευμονική υπέρταση αφορά μόνο τις αρτηρίες των πνευμόνων.\nΈτσι εξηγείται γιατί η ανάβαση σε ένα ψηλό βουνό με υψόμετρο άνω των 1.000 μέτρων, όπου ο ατμοσφαιρικός αέρας έχει χαμηλότερη περιεκτικότητα σε οξυγόνο, δημιουργεί συνθήκες αγγειοδιαστολής στα περιφερικά αγγεία, με αποτέλεσμα να ελαττώνεται η αρτηριακή πίεση, ενώ προκαλεί αγγειοσύσπαση των πνευμονικών αγγείων, με αποτέλεσμα να αυξάνεται η πνευμονική πίεση.\nΣύμφωνα με τον Σύλλογο «Πνευμονική Υπέρταση Ελλάδας», η φυσιολογική πίεση του αίματος μέσα στις αρτηρίες των πνευμόνων δεν ξεπερνά τα 20-25 mmHg (χιλιοστόμετρα στήλης υδραργύρου). Σε ένα υγιές άτομο, η πίεση αυξάνεται περίπου σε 20 mm Hg και μειώνεται έως και σε 5 mm Hg. Ως μέση πίεση των πνευμονικών αρτηριών (που συχνά αναγράφεται ως mPAP [mean pulmonary artery pressure]) και είναι ο μέσος όρος των υψηλότερων και των χαμηλότερων πιέσεων. Η διάγνωση της ΠΥ τίθεται εάν η μέση πίεση της πνευμονικής αρτηρίας ξεπερνά τα 25mmHg σε ηρεμία, με φυσιολογική πίεση στα πνευμονικά τριχοειδή αγγεία κατά τη διάρκεια του δεξιού καρδιακού καθετηριασμού (<15 mmHg), μια εξέταση πιστοποίησης της νόσου της ΠΥ.\nΗ αύξηση της πνευμονικής πίεσης μπορεί να φτάσει ή και να ξεπεράσει τα επίπεδα της αρτηριακής πίεσης, δηλαδή να ξεπεράσει τα 120 mmHg. Οι συνηθέστερες αιτίες που δημιουργούν ΠΥ είναι:\n– Χρόνιες παθήσεις των πνευμόνων, όπως η χρόνια βρογχίτιδα που οδηγεί σε χρόνια αποφρακτική νόσο των πνευμόνων, καθώς και η ίνωση του πνεύμονα. Σημαντικοί παράγοντες στην επιδείνωση της κατάστασης του αρρώστου αποτελούν οι λοιμώξεις και το κάπνισμα.\n– Οι παθήσεις των φλεβών των ποδιών, όπως οι κιρσοί, οι θρομβώσεις και οι θρομβοφλεβίτιδες. Οι θρόμβοι που δημιουργούνται μέσα στις φλέβες μπορεί να αποκολληθούν και να δημιουργήσουν έμβολα που με την κυκλοφορία του αίματος φτάνουν μέχρι τις μικρές αρτηρίες των πνευμόνων, τις φράζουν και τις καταστρέφουν, με αποτέλεσμα να αυξάνεται η πίεση του αίματος μέσα στις αρτηρίες των πνευμόνων.\n– Χρόνιες παθήσεις της καρδιάς, όπως η στένωση ή η ανεπάρκεια της μιτροειδούς βαλβίδας, καθώς και η καρδιακή ανεπάρκεια. Οι παθήσεις αυτές προκαλούν αύξηση της πίεσης μέσα στην αριστερή κοιλία της καρδιάς και μεταδίδονται μέχρι τις φλέβες και τις αρτηρίες των πνευμόνων. Έτσι δημιουργείται η ΠΥ καρδιακής προέλευσης.\n– Ορισμένες συγγενείς καρδιοπάθειες, όπως π.χ. η μεσοκοιλιακή επικοινωνία και ο ανοικτός βοτάλειος πόρος, όταν οι βλάβες είναι μεγάλες.\n– Η μόνιμη κατοικία σε υψόμετρο πάνω από 8.000 πόδια (2.438 μέτρα) ή και η ορειβασία/πεζοπορία σε υψόμετρο πάνω από 8.000 πόδια (2.438 μέτρα ).\n– Οι παθήσεις του συνδετικού ιστού, όπως η σκληροδερμία ή ο λύκος.\n– Η υπνική άπνοια και άλλες διαταραχές του ύπνου.\n– Η δρεπανοκυτταρική αναιμία, η χρόνια ηπατική νόσος (κίρρωση), το AIDS.\nΠνευμονική υπέρταση παρατηρείται επίσης σαν παρενέργεια ορισμένων ουσιών, όπως είναι τα ανορεξιογόνα φάρμακα κατά της παχυσαρκίας και η κοκαΐνη.\nΗ ιδιοπαθής ΠΟΥ ευθύνεται για το 40% των περιστατικών ΠΥ και είναι συχνότερη στις νεαρές γυναίκες (έως και 3,5:1 σε σχέση με τους άνδρες), με μέση ηλικία κατά τη διάγνωση τα 36 έτη. Η ιδιοπαθής αυτή κατάσταση δημιουργείται από άγνωστα κατά βάση αίτια, όπου παρατηρείται πάχυνση του τοιχώματος των πνευμονικών αρτηριών και ελάττωση μέχρι εξαφάνισης της εσωτερικής διαμέτρου τους.\nΤα συμπτώματα της ΠΥ στα αρχικά της στάδια μπορεί να μην είναι αντιληπτά για μήνες ή και χρόνια. Ωστόσο, καθώς η νόσος εξελίσσεται, αυτά επιδεινώνονται.\n– δυσκολία στην αναπνοή (δύσπνοια), αρχικά κατά την άσκηση και τελικά και σε κατάσταση ηρεμίας\n– ζάλη ή λιποθυμία (συγκοπή)\n– πίεση στο στήθος ή πόνος\n– επίμονος ξηρός βήχας και βραχνάδα στη φωνή\n– πρήξιμο (οίδημα) στους αστραγάλους, στα πόδια και τελικά στην κοιλιά (ασκίτης)\n– γαλαζωπό χρώμα στα χείλη και στο δέρμα (κυάνωση)\n– ταχυπαλμία ή αίσθημα παλμών της καρδιάς


Ελληνικά Θέματα Hellenic Issues Греческая дела Affaires Helléniques: Oι μεγάλες αλλαγές που θα μας βγάλουν από την κρίση\nΜόνο το ΠΑΣΟΚ αντί για αστήρικτη παροχολογία προτείνει με σχέδιο τις μεγάλες αλλαγές που θα μας βγάλουν από την κρίση\nΣυνέντευξη Μάρκου Μπόλαρη στο TV ΕΠΙΛΟΓΕΣ\nΕίμαστε περήφανοι γιατί είμαστε η πρωτοπορία του πολιτικού συστήματος ανέφερε ο υποψήφιος βουλευτής του ΠΑΣΟΚ Μάρκος Μπόλαρης, στο απογευματινό δελτίο του τηλεοπτικού σταθμού ΕΠΙΛΟΓΕΣ με το δημοσιογράφο Αθανάσιο Μασλαρινό. Επεξηγώντας τη θέση του αυτή, ο κ. Μπόλαρης ανέφερε πως, ενώ η προεκλογική συζήτηση εστιάζεται σε λάθος διλήμματα και σε υποσχέσεις χωρίς αντίκρισμα, το ΠΑΣΟΚ είναι η μόνη πολιτική δύναμη που βάζει επιτακτικά το ζήτημα της αλλαγής της διοικητικής και παραγωγικής δομής της χώρας. Γιατί όλοι πρέπει να αντιληφθούμε ότι ένας ολόκληρος κύκλος λειτουργίας αυτού του μοντέλου έχει κλείσει και μια νέα εποχή πρέπει να ξεκινήσει. Η λειτουργία του κράτους σε κρίσιμους τομείς εμφανίζει χαρακτηριστικά σοβιετικής γραφειοκρατίας. Πρόκειται για μια διοίκηση που ταλαιπωρεί τον πολίτη και δεν εξυπηρετεί τις ίδιες τις ανάγκες τους κράτους. Γι αυτό χρειάζεται ένα άλλο κράτος με διαφάνεια και ταχύτητα στη λειτουργία του, οργανωμένο ηλεκτρονικά. Το οφείλουμε στη νέα γενιά. Γι αυτή τη νέα πορεία, το ΠΑΣΟΚ δείχνει την πρόκληση που ανοίγεται για μια παραγωγή στηριγμένη στην ποιότητα, την καινοτομία με εξωστρέφεια για να κατακτήσει τις αγορές του εξωτερικού. Δεν μένουμε σε διαπιστωτικές επισημάνσεις και σε παροχολογία αλλά προτείνουμε συγκεκριμένα μέτρα για ένα άλλο μοντέλο.\nΓια να υπάρξει κυβέρνηση, η δημοκρατική σταθερά της χώρας, το ΠΑΣΟΚ, αυτή στην οποία αναφέρονται διαχρονικά οι πολίτες, πρότεινε με επιστολή του Προέδρου Βαγγέλη Βενιζέλου δέσμη 8 σημείων για κυβέρνηση εθνικής συνευθύνης. Είναι πράξη ευθύνης όπως πράξαμε τα τελευταία χρόνια όταν αναλάβαμε την ιστορική ευθύνη χωρίς να υπολογίσουμε το κόστος για τη διάσωση της χώρας. Τολμήσαμε παρά τις δυσκολίες να προωθήσουμε διαρθρωτικές αλλαγές που θα σηματοδοτήσουν μια άλλη λειτουργία της ελληνικής κοινωνίας.\nΗ ευρωπαϊκή συγκυρία είναι ευνοϊκή σήμερα για να επιχειρήσουμε τις παρεμβάσεις που είναι αναγκαίες μετά τις συνέπειες των οριζόντιων περικοπών που μας επιβλήθηκαν από το συντηρητικό δίδυμο Μέρκελ – Σαρκοζί. Δεν ωφελεί να ξαναγυρίσουμε στο κράτος της αδιαφάνειας και της ταλαιπωρίας. Την ώρα της κρίσης η καλύτερη στάση είναι αυτή της ευθύνης. Η μεγάλη δημοκρατική παράταξη του Βενιζέλου, του Πλαστήρα, του Γεώργιου Παπανδρέου, του Ανδρέα Παπανδρέου, του Σημίτη, του Γιώργου Παπανδρέου, του Βαγγέλη Βενιζέλου πιστώνεται με τις μεγάλες κατακτήσεις. Με τα έργα υποδομής που άλλαξαν την όψη της χώρας, που βελτίωσαν το βιοτικό επίπεδο των Ελλήνων, που διεύρυναν τους δημοκρατικούς θεσμούς της χώρας.\nΚαθώς κλείνει ο κύκλος του διοικητικού και παραγωγικού μοντέλου με το οποίο πορευθήκαμε το ΠΑΣΟΚ αναλαμβάνει να προωθήσει τις διαρθρωτικές αλλαγές, αναγκαία συνθήκη για έξοδο από την κρίση. Όσοι επιμένουν στη συντήρηση μιας κατάστασης που μας οδήγησε στη χρεοκοπία, με τη διατήρηση των κεκτημένων τους σε βάρος των άλλων, είναι η οπισθοφυλακή του συστήματος που δίνει την τελευταία του μάχη. Γι αυτό στις 17 Ιουνίου οι πολίτες με την ψήφο τους στηρίζουν το ΠΑΣΟΚ, τη μόνη πολιτική δύναμη που αναλαμβάνει την ευθύνη με συγκεκριμένες προτάσεις να οικοδομήσει ένα άλλο κράτος.


Florence House Boutique Hotel and Restaurant, Πόρτσμουθ Ξενοδοχεία - Skyscanner\n2 Malvern Road, PO5 2NA, Πόρτσμουθ, Ηνωμένο Βασίλειο\nΕξαιρετικόΜε βάση 586 κριτικές\nΑυτό το κατάλυμα (Florence House Boutique Hotel, Σάουθσι) βρίσκεται δίπλα στη θάλασσα, 5 λεπτά με το αμάξι από: Κινγκς Θίατρ και Πανεπιστήμιο του Πόρτσμουθ. Στις σημαντικές παροχές περιλαμβάνονται δωρεάν ενσύρματη πρόσβαση στο ίντερνετ, υπηρεσίες στεγνοκαθαριστηρίου/πλυντηρίων και ρεσεψιόν όλο το 24ωρο. Αυτό το ξενοδοχείο διαθέτει 2 αίθουσες κατάλληλες για εκδηλώσεις. Στους χώρους μας θα βρείτε δωρεάν στάθμευση χωρίς παρκαδόρο.\nΑπίθανη εξυπηρέτηση. Προσεκτικό προσωπικό. Φιλικό καλωσόρισμα.\nΦανταστικά δωμάτια. Ευρύχωρο δωμάτιο. Μοντέρνο μπάνιο.\nΉσυχη τοποθεσία. Μεγάλο δωμάτιο. Μεγάλο ντους.\nΚήπος, Πλυντήριο ρούχων, Επιτρέπονται τα κατοικίδια, Wi-Fi, Πολύγλωσσο προσωπικό, Τηλεόραση, Θέρμανση, Μη καπνίζοντες


Μετά από μια δημοπρασία-μαραθώνιο, που κράτησε περίπου 66 ώρες αναδείχθηκαν οι τέσσερις υπερθεματιστές, νέοι καναλάρχες: Αλαφούζος, Καλαγρίτσας, Κυριακού και Μαρινάκης.\nΟι τέσσερις επιχειρηματίες κάνοντας αναδείχθηκαν με την προαναφερθείσα σειρά υπερθεματιστές σε κάθε μια από τις τέσσερις δημοπρασίες που έγιναν για την κάθε μια άδεια ξεχωριστά. Το συνολικό τίμημα έναντι του οποίου δημοπρατήθηκαν και οι τέσσερις άδεις ανέρχεται στα 246 εκατ. ευρώ.\nΤο τέλος της δημοπρασίας δεν σημαίνει και το οριστικό τέλος της διαδικασίας αδειοδότησης.\nΟι άδειες που δόθηκαν στους Αλαφούζο, Καλογρίτσα, Κυριακού και Μαρινάκη σε αυτή τη φάση χαρακτηρίζονται ως «προσωρινές». Υπάρχουν ακόμη κάποια βήματα να γίνουν προκειμένου οι άδειες να δοθούν οριστικά, για 10 χρόνια, στους τέσσερις υπερθεματιστές.\nΟι νικητές του διαγωνισμού καλούνται να πληρώσουν το 1/3 από το συνολικό τίμημα για τις τέσσερις άδειες, (82 εκατ.) μέσα στις επόμενες 15 ημέρες.\nΑκολούθως θα ελεγχθεί εξονυχιστικά το «πόθεν έσχες» των νικητών, διαδικασία που θα πάρει πέντε ημέρες.\nΜόλις οριστούν οι τέσσερις τελικοί νικητές, θα συνταχθεί το πρακτικό, το οποίο θα εγκρίνει ο γ.γ. Ενημέρωσης, Λευτέρης Κρέτσος, και θα αναρτηθεί στην ιστοσελίδα της ΓΓΕΕ.\nΟι συμμετέχοντες θα έχουν δικαίωμα να υποβάλουν ένσταση μέσα σε δέκα ημέρες και, αν αυτή απορριφθεί, ο προσφεύγων έχει δικαίωμα να ασκήσει αίτηση ασφαλιστικών μέτρων.\nΤι θα γίνει με τα κανάλια που δεν πήραν άδεια\nΑυτά όσον αφορά στους δύο ήδη υπάρχοντες σταθμούς ΣΚΑΪ και ΑΝΤ1 και τα δύο νέα σχήματα των Καλογρίτσα και Μαρινάκη.\nΩστόσο, χωρίς άδεια από χθες έμειναν Αlpha και Star, ενώ σε προηγούμενη φάση είχαν αποκλειστεί από το διαγωνισμό το «Ε», το Mega και το ARTtv.\nΚαι έτσι, το τέλος της διαγωνιστικής διαδικασίας για τις τηλεοπτικές άδειες, προκαλεί ένα ιδιαίτερα αβέβαιο τοπίο για τους τέσσερις τηλεοπτικούς σταθμούς που λειτουργούν σήμερα και απασχολούν εκατοντάδες εργαζομένους.\nAυτό έχει επαναλάβει πολλές φορές η κυβερνητική εκπρόσωπος Ολγα Γεροβασίλη, ενώ ο υπουργός Υποδομών Χρήστος Σπίρτζης ερωτώμενος σχετικά είπε ότι η Digea πρέπει να εφαρμόσει το νόμο και πώς αν δεν το πράξει θα επέμβει η πολιτεία.